
HVILKET  SPÆNDENDE  LIV  VI  ALLE  HAR 
MULIGHED  FOR  I  DAG!  VI  ER  MÅSKE  IKKE 
som  de  tidligere  søfarere  og  opdagelsesrej- 
sende, hvis  opdagelsesrejser  førte  dem  til  verdens 
ukendte  steder.  Men  vi  kan  være  opdagelsesrejsende  i 
ånden  og  følge  ønsket  om  at  gøre  denne  verden  bedre 
ved  at  opdage  bedre  måder  at  leve  og  gøre  ting  på. 

Ånden  ved  udforskning,  om  det  er  på  jordens  over- 
flade, i  det  uendelige  rum  eller  af  principperne  for  ret- 
færdig levevis,  indeholder  at  udvikle  evnen  til  at  møde 
vanskeligheder  med  mod,  skuffelser  med  frimodighed 
og  triumf  med  ydmyghed. 

Gud  efterlod  denne  verden  ufuldendt,  så  mennesket 
kunne  arbejde  med  den  med  sine  færdigheder.  Han 
efterlod  elektricitet  i  skyerne,  olien  i  jorden.  Han  efter- 
lod floder,  der  skulle  slås  broer  over,  skove  der  skulle 
fældes  og  byer  der  skulle  bygges.  Gud  giver  menne- 
sket udfordringen  med  råstoffer,  ikke  færdige  tings 
magelighed  og  komfort.  Han  efterlader  billederne 
umalede,  musikken  uhørt  og  problemerne  uløste,  så 
mennesket  kan  lære  at  kende  glæden  og  herligheden 
ved  skabelse. 

Imidlertid  har  der  i  løbet  af  det  sidste  halve  århund- 
rede været  en  gradvis,  men  fortsat  tilbagegang  fra  høje 
standarder  i  mange  faser  af  vort  liv. 

Vi  ser  eksempler  på  forretninger  uden  moral,  viden- 
skab uden  humanitet,  viden  uden  karakter,  tilbedelse 
uden  ofre,  fornøjelser  uden  samvittighed,  politik  uden 
principper  og  velstand  uden  arbejde. 

Måske  beskrev  den  kendte  engelske  forfatter  Charles 
Dickens  uden  at  vide  det,  vore  dage,  da  han  talte  om 
en  periode  for  to  århundreder  siden.  Hans  klassiker 
To  byer  begynder: 

„Det  var  den  bedste  af  alle  Tider,  det  var  den  værste 
af  alle  Tider.  Det  var  Fornuftens  Tidsalder,  det  var  Tå- 
belighedens Tidsalder,  det  var  Troens  Epoke,  det  var 
Vantroens  Epoke,  det  var  Lysets  Æra,  det  var  Mørkets 
Æra,  det  var  Håbets  Forår,  det  var  Selvopgivelsens 
Vinter,  alt  lå  forude  foran  os,  der  var  intet  forude  for 
os."  (Eva  Hemmer  Hansens  oversættelse,  Hanners  forlag, 
København  1981,  s.  1). 

At  måle  livets  goder  ved  dets  fornøjelser,  behagelig- 
heder og  sikkerhed  er  at  anvende  en  falsk  målestok.  Et 
liv  i  overflod  består  ikke  af  uendelig  luksus.  Det  stiller 
sig  ikke  tilfreds  med  kommercielt  producerede  behage- 
ligheder, fejlagtigt  antaget  for  at  være  glæde  og  lykke. 

Tværtimod  udgør  lydighed  mod  loven,  respekt  for  andre, 
selvkontrol,  glæde  ved  at  tjene  et  liv  i  overflod. 

Måske  forstår  vi  bedst  disse  grundlæggende  ting, 
hvis  vi  taler  om  dem  enkeltvis. 


LYDIGHED  MOD  LOVEN 
Vi  går  direkte  til  de  ærede  og  berømte  regler  for 
opførsel,  der  har  vejledt  menneskeheden  igen- 
nem enhver  tænkelig  urolighed.  Vi  synes  at  høre  ekko- 
et af  stemmen  fra  Sinajbjerget,  der  taler  til  os  i  dag: 

Du  må  ikke  have  andre  guder  end  mig. 

Du  må  ikke  gøre  dig  noget  udskårent  billede. 

Du  må  ikke  misbruge  Herren  din  Guds  navn. 

Kom  hviledagen  i  hu,  så  du  holder  den  hellig! 

Ær  din  fader  og  din  moder. 

Du  må  ikke  slå  ihjel! 

Du  må  ikke  bedrive  hor! 

Du  må  ikke  stjæle! 

Du  må  ikke  sige  falsk  vidnesbyrd. 

Du  må  ikke  begære.  (Se  2  Mos.  20:3-4,  7-8,  12-17). 

Mange  år  efter  at  moseloven  blev  givet  kom  tidernes 
midte,  hvor  en  stor  gave  kom  frem  -  en  kraft  stærkere 
end  våben,  en  rigdom  der  varer  længere  end  kejserens 
mønt;  for  kongernes  Konge  og  herrernes  Herre  tilføje- 
de begrebet  kærlighed  til  lovens  principper. 

Husker  I  den  udspørgende  lovkyndiges  gennem- 
trængende spørgsmål:  „Mester,  hvilket  bud  i  loven  er 
det  største?" 

Og  vigtigere  endnu,  husker  I  det  guddommelige 
svar?  „  'Du  skal  elske  Herren  din  Gud  af  hele  dit 
hjerte,  af  hele  din  sjæl  og  af  hele  dit  sind.' 

Dette  er  det  største  og  første  bud. 

Der  er  et  andet,  som  er  dette  ligt:  ,Du  skal  elske  din 
næste  som  dig  selv.'"  (Matt.  22:36-39). 

Disse  er  Guds  love.  Bryd  dem  og  vi  lider  evige  kon- 
sekvenser. Adlyd  dem  og  vi  høster  evig  glæde. 

Lad  os  ikke  overse  lydighed  mod  landets  love.  De 
begrænser  ikke  vore  handlinger,  men  garanterer  vor 
frihed,  giver  os  beskyttelse  og  sikrer  alt  hvad  der  er  os 
kært. 

I  vor  tid,  hvor  ellers  ærlige  mennesker  vender  og 
drejer  loven  og  overser  lovbrud,  hvor  forbrydelser  ikke 
straffes,  domstolenes  domme  ikke  gennemføres  og 
uansvarlige  og  ulovlige  handlinger  overgår  alt  man 
tidligere  har  hørt  om,  er  der  et  virkeligt  behov  for  at 
vende  tilbage  til  den  grundlæggende  retfærdighed 
som  lovene  giver,  når  ærlige  mennesker  overholder 
dem. 

Med  min  erfaring  i  forretningslivet  bør  jeg  også  næv- 
ne lydighed  mod  økonomiens  love.  Hverken  enkelt- 
personer eller  virksomheder  kan  fortsætte  med  at 
bruge  mere  end  de  tjener  og  forblive  solvente.  Den  lov 
gælder  for  nationer  så  vel  som  for  mennesker.  Og  når 
økonomiske  beslutninger  baseres  på  teori  snarere  end 
lov,  opstår  kaos. 


LYDIGHED  MOD  LOVEN 
Vi  går  til  de  ærede  og  berømte  regler  for 
opførsel,  der  har  vejledt  menneskeheden  igen- 
nem enhver  tænkelig  urolighed.  Vi  synes  at  høre  ekko 
et  af  stemmen  fra  Sinajbjerget,  der  taler  til  os  i  dag. 


RESPEKT  FOR  ANDRE 
Apostlen  Paulus  sagde:  „Ihukom  Herren  Jesu 
ord,  at  han  selv  har  sagt:  , Saligere  er  det  at 
give  end  at  modtage' " 


SELVKONTROL 
Historien  er  fuld  af  eksempler  på  folk,  der 
havde  fysiske  handicap,  men  præsterede  store 
ting.  Den  store  tyske  komponist  Ludwig  van  Beet- 
hoven fortsatte  med  at  komponere,  selv  efter  han  blev 
fuldstændig  døv. 


GLÆDE  VED  AT  TJENE 
Ingen  har  fundet  betydningen  af  at  leve,  før 
han  har  overgivet  sig  selv  til  sine  medmen- 
neskers tjeneste. 


Moses,  Ted  Henninger.  Apostlen  Paulus,  Guido  Reni; 
foto  ©  Three  Lions,  New  York,  brugt  med  tilladelse. 
Portræt  af  Beethoven,  Joseph  Karl  Stieler,  fra  „The 
Changing  Image  of  Beethoven",  ©  1987  by  Alessand- 
ra  Comini,  Den  barmhjertige  samaritaner,  Del  Parsons 


En  klog  person  bemærkede:  „Love  er  de  regler  livet 
spilles  efter."  I  virkeligheden  er  de  meget  mere;  for 
lydighed  mod  loven  er  en  nødvendig  betingelse,  hvis 
vi  skal  have  succes  i  vor  søgen  efter  et  liv  i  overflod. 

RESPEKT  FOR  ANDRE 
Lad  os  lære  respekt  for  andre,  hvis  vi  skal 
opnå  et  liv  i  overflod.  Mennesket  er  fra  natu- 
ren fristet  til  kun  at  søge  sin  egen  ære  og  ikke  sin  næ- 
stes ære  eller  sin  Guds  ære.  Ingen  af  os  lever  alene  -  i 
vor  by,  vort  land  eller  vor  verden.  Der  er  ingen  grænse 
mellem  vor  velstand  og  vor  næstes  fattigdom. 

Det  er  en  uforanderlig  lov,  at  jo  mere  du  giver,  des 
mere  får  du.  Du  kan  forsørge  dig  af  det  du  får,  men  du 
lever  af  det  du  giver. 

Apostlen  Paulus  bemærkede  i  sit  budskab  til  æld- 
sterne:  „Ihukom  Herren  Jesu  ord,  at  han  selv  har  sagt: 
, Saligere  er  det  at  give  end  at  modtage' "  (Ap.G. 
20:35). 

Dette  er  en  dybere  sandhed  end  de  fleste  af  os  er- 
kender. Desuden  er  det  en  meget  praktisk  sandhed. 

I  ord  der  ikke  kunne  misforstås  talte  Herren  til  os  i 
lignelsen  om  den  rige  bonde: 

„Se  til,  at  I  vogter  jer  for  alskens  havesyge;  thi  selv 
om  et  menneske  har  overflod,  afhænger  hans  liv  ikke 
af  det,  han  ejer. 

Og  han  fortalte  dem  en  lignelse:  Der  var  en  rig 
mand;  hans  mark  havde  båret  godt. 

Han  tænkte  ved  sig  selv:  ,Hvad  skal  jeg  gøre?  jeg  har 
jo  ikke  plads  til  min  høst.' 

Og  så  sagde  han: , Sådan  vil  jeg  gøre:  jeg  vil  rive  mi- 
ne lader  ned  og  bygge  dem  større,  og  dér  vil  jeg  samle 
alt  mit  korn  og  mit  gods; 

og  jeg  vil  sige  til  min  sjæl:  sjæl!  du  har  meget  gods 
liggende,  nok  for  mange  år;  slå  dig  til  ro,  spis,  drik  og 
vær  glad!' 

Men  Gud  sagde  til  ham:  ,Du  dåre!  i  denne  nat  kræv- 
es din  sjæl  af  dig;  hvem  skal  så  have  det,  du  har  sam- 
let dig?' 

-  Således  går  det  den,  som  samler  sig  skatte,  men 
ikke  er  rig  hos  Gud."  (Luk.  12:15-21). 

Vore  liv  velsignes  med  lykke,  når  der  er  en  ægte  re- 
spekt for  hinanden.  Især  dem,  der  endnu  ikke  er  gift, 
vil  jeg  råde:  Der  kræves  bestemte  færdigheder  og  ind- 
stillinger af  dem,  der  gifter  sig  med  håbet  om  at  skabe 
et  permanent  partnerforhold. 

De  skal  være  dygtige  til  at  tilpasse  sig  hinanden;  de 
har  brug  for  evnen  til  at  gennemarbejde  fælles  proble- 
mer; de  har  brug  for  villighed  til  at  give  og  tage  i  søgen 

efter  harmoni;  og  de  har  brug  for  uselviskhed  af  høje- 
ste karakter  -  hensyn  til  deres  partner  skal  erstatte 
egne  ønsker.  Dette  er  respekt.  Det  er  en  del  af  vor 
søgen  efter  et  liv  i  overflod. 

SELVKONTROL 
Måske  er  den  sikreste  prøve  på  en  persons 
integritet,  at  han  nægter  at  gøre  eller  sige  no- 
get, der  vil  skade  hans  selvrespekt. 

Et  af  livets  krav  er  at  kunne  træffe  valg.  For  at  kunne 
dette  må  man  vide,  hvordan  man  skal  se  på  ting  og  på 
sig  selv.  Man  må  også  lære,  at  det  at  leve  betyder  at 
kunne  klare  vanskeligheder;  problemer  er  en  normal 
del  af  livet  og  det  væsentlige  er  at  undgå  at  blive  over- 
vældet af  dem. 

Kampen  for  at  få  selvkontrol  kan  efterlade  en  person 
lidt  øm  og  forslået,  men  altid  som  en  bedre  mand  eller 
kvinde.  Selvkontrol  er,  når  den  er  bedst,  en  hånd  pro- 
ces; for  mange  af  os  ønsker  at  den  er  uden  anstrengel- 
ser og  smerter. 

Nogle  mennesker  kommer  med  undskyldninger  for 
ikke  at  gøre  hvad  de  kunne  gøre,  i  stedet  for  at  yde  en 
anstrengelse.  Vi  hører  argumentet:  „Jeg  blev  nægtet 
de  fordele  andre  havde  som  børn."  Andre  siger:  „Jeg 
er  fysisk  handicappet."  Men  historien  er  fuld  af  ek- 
sempler på  folk,  der  havde  fysiske  handicap,  men 
præsterede  store  ting.  Den  græske  digter  Homer,  den 
engelske  digter  John  Milton  og  den  amerikanske  histo- 
riker William  Prescott  havde  gode  undskyldninger  - 
de  var  blinde.  Demosthenes  fra  Athen,  den  største  af 
alle  talere,  havde  en  pragtfuld  undskyldning  -  hans 
lunger  var  svage,  hans  stemme  var  hæs  og  skurrende 
og  han  stammede.  Den  store  tyske  komponist,  Ludwig 
van  Beethoven,  fortsatte  med  at  komponere,  selv  efter 
han  blev  fuldstændig  døv.  De  havde  alle  gode  grunde 
til  ikke  at  gøre  noget  -  men  de  brugte  aldrig  disse  und- 
skyldninger. 

Verden  i  dag  flytter  sig  med  et  voksende  tempo. 
Videnskabelige  bedrifter  er  fantastiske,  fremskridt  ind- 
en for  medicin  er  fænomenale  og  undersøgelserne  af 
jordens  indre  hemmeligheder  og  rummets  ydre  græn- 
ser efterlader  én  forbløffet  og  betaget. 

I  vor  videnskabsorienterede  tidsalder  indtager  vi 
rummet,  men  kan  ikke  kontrollere  os  selv;  altså  op- 
giver vi  vor  indre  fred. 

Mennesket  kan  ved  den  moderne  videnskab  flyve 
gennem  rummet  med  høje  hastigheder,  lydløst  og 
uden  anstrengelser  krydse  havene  i  atomdrevne  skibe. 
Nu  hvor  mennesket  kan  flyve  som  en  fugl  og  svømme 


som  en  fisk  ville  jeg  ønske,  at  han  kunne  lære  at  gå  på 
jorden  som  et  menneske. 

Menneskets  udforskning  af  rummet  er  fantastisk,  og 
dets  bedrifter  på  jorden  har  ikke  været  mindre  bemær- 
kelsesværdige. F.eks.  siger  Time  Magazine:  „Compu- 
tere ændrer  forretningsverdenen,  de  har  åbnet  nye 
muligheder  inden  for  videnskab  og  medicin,  ændret 
fremgangsmåder  indenfor  uddannelse  og  forbedret 
myndighedernes  effektivitet." 

Er  det  muligt,  at  disse  maskiner,  som  kan  lægge 
sammen,  gange,  dividere,  sortere,  udelukke  og  huske, 
en  dag  kan  tænke?  Svaret  er  helt  bestemt  nej.  Mens 
computeren  er  et  fremskridt  inden  for  menneskets  tan- 
keprocesser, så  er  det  hverken  et  symbol  på  tusindårs- 
riget eller  en  alvorlig  konkurrent  til  den  menneskelige 
hjerne.  Mennesket  kan  konstruere  de  mest  komplice- 
rede maskiner,  men  han  kan  ikke  give  dem  liv  eller 
give  dem  evnen  til  at  ræsonnere  eller  dømme. 

Hvorfor?  Fordi  disse  er  guddommelige  gaver,  der 
kun  gives  efter  Guds  skøn. 

Gud  lavede  engang  en  computer,  konstruerede  den 
med  en  omhyggelig  omhu  og  præcision,  der  oversteg 
alle  videnskabsmænds  fælles  anstrengelser.  Ler  blev 
brugt  til  rammen  og  han  installerede  i  den  et  system, 
der  vedvarende  indsamlede  informationer  af  alle  slags 
og  beskrivelser  ved  syn,  hørelse  og  følesansen;  et 
kredsløbssystem  der  konstant  holdt  alle  kanaler  rene 
og  brugbare;  et  fordøjelsessystem  for  at  bevare  dens 
styrke  og  kraft;  og  et  nervesystem  for  at  holde  alle  dele 
i  konstant  forbindelse  og  koordination.  Da  den  lå  dér, 
på  jorden  i  Edens  Have,  overgik  den  langt  den  bedste 
moderne  computer  og  var  ligeså  død.  Den  var  udstyret 
til  at  huske  og  regne  og  udarbejde  de  mest  indviklede 
ligninger,  men  der  manglede  noget. 

Så  kom  Gud  nær  og  „blæste  livsånde  i  hans  næse- 
bor, så  at  mennesket  blev  et  levende  væsen"  (1  Mos. 
2:7). 

Det  er  grunden  til  at  mennesket  har  evner  ingen  mo- 
derne computer  har  eller  nogensinde  vil  få.  Gud  gav 
mennesket  livet  og  med  det  evnen  til  at  tænke,  vurde- 
re, bestemme  og  elske.  Selvkontrol  bliver,  med  sådan- 
ne evner  givet  til  dig  og  mig,  en  nødvendighed,  hvis  vi 
skal  have  del  i  et  liv  i  overflod. 


GLÆDE  VED  AT  TJENE 
For  at  finde  virkelig  lykke  må  vi  søge  den 
udenfor  os  selv.  Ingen  har  nogensinde  fun- 
det betydningen  af  at  leve,  før  han  har  overgivet  sig 
selv  i  sine  medmenneskers  tjeneste.  At  tjene  andre  er 


en  pligt,  og  opfyldelsen  af  denne,  bringer  sand  glæde. 

Måske  gælder  vor  tjeneste  ungdommen.  Hvis  dette 
er  tilfældet,  så  advarer  jeg:  „Ungdommen  har  brug  for 
færre  kritikere  og  flere  gode  eksempler."  Et  hundrede 
år  fra  i  dag  vil  det  ikke  betyde  noget,  hvilket  hus  vi  bo- 
ede i,  hvor  meget  vi  havde  på  vores  bankkonto  eller 
hvordan  vores  tøj  så  ud.  Men  verden  kan  være  en  lille 
smule  bedre,  fordi  vi  betød  noget  i  en  drengs  eller 
piges  liv. 

Dr.  Hans  Selye  sagde  klogt:  „Hverken  rigdom,  kraft 
eller  noget  andet  magtinstrument  kan  nogensinde  væ- 
re mere  pålidelige  til  at  sikre  vor  tryghed  og  fred  i  sin- 
det end  viden  om  at  have  skabt  taknemmelighed  hos 
mange  mennesker."  (The  Stress  ofLife,  New  York: 
McGraw-Hill,  1956,  s.  287). 

Det  er  glæden  der  kommer  gennem  tjeneste. 

Vor  oplæring,  vor  erfaring,  vor  viden  er  redskaber 
der  skal  benyttes  dygtigt.  De  er  selvskabte.  Vor  sam- 
vittighed, vor  kærlighed,  vor  tro  er  skrøbelige  og  præ- 
cise instrumenter  til  at  vejlede  vor  skæbne.  De  er  givet 
os  af  Gud. 

Må  hver  af  os  opnå  et  fuldt  mål  af  succes  i  sin  per- 
sonlige søgen  efter  et  liv  i  overflod  gennem  lydighed- 
mod  loven,  respekt  for  andre,  selvkontrol  og  glæde  ved  at 
tjene.  □ 


IDEER  TIL  HJEMMELÆRERNE 

Nogle  punkter  som  kan  fremhæves.  Hvis  I  synes  kan  I 
fremlægge  disse  punkter  under  jeres  hjemmelærer- 
besøg: 

1.  Nogle  mennesker  måler  fejlagtigt  et  liv  i  overflod 
ved  dets  fornøjelser,  behageligheder  og  luksus. 

2.  Glæden  ved  et  sandt  liv  i  overflod  findes  ved 
lydighed  mod  loven,  respekt  for  andre,  selvkontrol 
og  glæde  ved  at  tjene. 

3.  Efterlevelse  af  de  principper,  der  omtales  i  denne 
artikel,  bringer  den  fred  Herren  har  lovet  ind  i  vort  liv. 

Hjælp  til  samtalen 

1.  Fortæl  om  dine  personlige  følelser  om  at  finde 
sand  glæde  og  lykke  i  livet. 

2.  Er  der  nogle  skriftsteder  eller  citater  i  denne 
artikel,  som  familien  kan  læse  højt  og  tale  om? 

3.  Vil  denne  samtale  blive  bedre  ved  at  tale  med 
husets  overhoved  før  besøget?  Er  der  et  budskab  fra 
kvorumslederen  eller  biskoppen? 

For  flere  år  siden,  mens  jeg  besøgte  en  god  ven, 
så  jeg  at  han  så  usædvanlig  nedslået  ud.  Han  er 
skolelærer  og  hans  hustru  arbejder  ikke  uden 
for  hjemmet.  Med  ni  børn  har  de  ret  begrænsede 
økonomiske  resourcer. 

Jeg  spurgte  ham  hvordan  det  gik.  Han  tøvede  og  øn- 
skede ikke  at  tale  om  det,  men  til  sidst  fortalte  han  mig 
med  tårer  i  øjnene  om  sine  bekymringer  for  sin  fami- 
lie. En  af  hans  sønner  var  gået  ud  af  skolen  og  flyttet 
hjemmefra;  han  tilbragte  nu  hele  sin  tid  med  at  drikke, 
tygge  tobak  og  feste  med  sine  venner.  Min  vens 
18-årige  datter  havde  overtrådt  og  planlagde  at  gifte 
sig  uden  for  templet.  Hans  16-årige  søn  havde  et  alvor- 
ligt narkotika-  og  alkoholproblem.  Min  vens  ældste 
søn  var  på  mission,  men  udgifterne  til  den  16-åriges 
behandling  truede  missionspengene  og  familiens 
økonomiske  stabilitet. 

Min  ven  fortalte  mig  at  han  følte  sig  skyldig  og  uvær- 
dig. På  grund  af  alle  familiens  belastninger  beskyldte 
han  og  hans  hustru  hinanden  for  deres  børns  proble- 
mer, og  deres  ægteskab  var  meget  anspændt.  Det  var 
klart  at  han  kæmpede  og  undrede  sig  over,  hvorfor 
alle  disse  ting  skete  for  hans  familie,  når  han  havde 
prøvet  at  efterleve  evangeliet. 

Mange  sidste  dages  hellige  begynder  på  evangeliets 
vej  med  ildhu  og  forventer  lykke;  i  stedet  finder  de  sig 
selv  overvældet  af  uventede  udfordringer  og  vanske- 
ligheder. Nogle  mennesker,  der  har  den  slags  proble- 
mer, bliver  bitre.  De  stiller  spørgsmål  ved  Guds  kær- 
lighed og  driver  væk  fra  de  forpligtelser  de  har  ind- 
gået. Andre  mister  helt  deres  tro  og  søger  lettelse  fra 
deres  smerter  i  synd. 

De  af  os,  der  lider  sådanne  smerter,  kan  lære  meget 
af  Lehis  oplevelser  i  ørkenen.  Lehi  begyndte  den  ger- 
ning Herren  havde  udpeget  ham  til  med  ildhu.  Men  år 
senere  afslørede  han  smerten  og  hjertesorgen  han 
havde  lidt  i  ørkenen,  da  han  sagde:  „Jeg  taler  til  dig, 
Joseph,  min  sidstfødte.  Du  blev  født  i  mine  lidelsers 
ørken,  ja,  i  min  største  sorgs  dage  fødte  din  moder 
dig."  (2  Ne.  3:1). 

Ligesom  Lehi,  befinder  mange  mennesker  sig  selv  i, 
hvad  der  kan  kaldes  „lidelsers  ørken".  De  bliver  isole- 
ret fra  dem  de  elsker,  af  omstændigheder  der  stort  set 
er  uden  for  deres  kontrol.  De  ønsker  fred,  men  føler 
kun  desperation. 

Og  alligevel  kan  sådanne  oplevelser  få  os  til  at  vok- 
se. Ældste  Marvin  J.  Ashton  foreslog  at  „et  menneskes 
storhed  bedst  kan  måles  efter  hvor  godt  det  reagerer 


på  det,  der  sker  i  livet  som  synes  fuldstændigt  uretfær- 
digt, urimeligt  og  ufortjent."  (Stjernen  oktoberkonfe- 
rencen, s.  18,  1984). 

Ligesom  Lehi  må  vi  begynde  rigtigt 

Lehi  havde  sørget  for  et  behageligt  hjem  til  sig  selv 
og  sin  familie  i  Jerusalem.  Men  da  han  hørte  Herrens 
ord,  fyldte  det  hans  hjerte  og  sjæl  med  fred  og  glæde. 
Hans  materielle  velstand  blev  mindre  væsentlig  end 
glæden  og  håbet  han  følte,  når  han  tænkte  på  den 
kærlighed,  der  blev  tilbudt  ham  gennem  Jesu  Kristi 
forsoning.  Den  kærlighed  var  som  en  dejlig  frugt  for 
hans  sjæl.  Hvis  et  menneske  begynder  rigtigt  og  for- 
tsætter som  han  begyndte,  så  vil  han  sandsynligvis 
slutte  det  rigtige  sted.  Hvis  et  menneske  tilsvarende 
begynder  forkert  og  vedbliver  som  han  begyndte,  så 
vil  han  havne  det  forkerte  sted.  Lehi  begyndte  rigtigt. 
Han  udviste  tro  på  Herren  Jesus  Kristus  og  omvendte 
sig  fra  sine  synder  af  et  ærligt  hjerte  og  uden  hykleri. 
Omvendelse  bragte  ham  tilgivelse  og  Helligåndens 
ledsagelse.  Lehi  var,  fordi  han  indtil  da  havde  levet 
retfærdigt,  klar  til  sine  „lidelsers  ørken". 

Lehi  levede  i  tro  og  taksigelse 

Lehis  rejse  ud  i  ørkenen  var  en  handling  der  viste  tro 
på  Herren.  Vi  læser  at  „han  forlod  sit  hjem,  sit  arve- 
land, sit  guld  og  sølv  og  sine  kostbarheder  og  tog  intet 
med  sig  med  undtagelse  af  sin  familie  og  levnedsmid- 
ler og  telte,  og  han  drog  ud  i  ørkenen."  (1  Nephi  2:4). 

Da  familien  havde  rejst  tre  dage  i  ørkenen  standsede 
de  og  slog  deres  telte  op  i  en  dal  ved  bredden  af  en 
flod.  Her,  læser  vi,  „byggede  (Lehi)  et  stenalter  og  of- 
rede til  Herren  og  takkede  Herren,  vor  Gud."  (1  Ne- 
phi 2:6-7).  Under  hele  Lehis  rejse  i  ørkenen  mindedes 
han  altid  Herren  og  søgte  at  holde  hans  befalinger. 
I  ligegyldigt  hvilket  sted  eller  situation  han  var,  så 
ydmygede  Lehi  sig,  tilbad  Gud  og  takkede  Herren  for 
hans  nåde  og  velsignelser.  Selv  om  nogle  anså  Lehi  for 
en  vildledt  gammel  mand,  så  stolede  han  på  vor  him- 
melske Fader  og  vidste  at  „alle  ting  samvirker  til  gode 
for  dem,  som  elsker  Gud."  (Rom.  8:28). 

Lehis  syn  om  Guds  plan  for  hans  familie 

Lehi  blev  ikke  forskånet  for  smerter,  selv  om  han  be- 
gyndte rigtigt  med  at  udøve  tro  på  Gud  og  med  en  tak- 


nemmelighedens  ånd.  Selv  da  han  ofrede  et  taksigel- 
sesoffer,  beklagede  Laman  og  Lemuel  sig  over  ham  og 
kaldte  ham  „en  mand  der  havde  syner",  som  „havde 
ført  dem  ud  af  Jerusalems  land  for  at  forlade  deres  ar- 
veland og  deres  guld,  deres  sølv  og  deres  kostbarhe- 
der, for  at  omkomme  i  ørkenen.  Og  dette,  sagde  de, 
havde  han  gjort  på  grund  af  sit  hjertes  tåbelige  ind- 
bildninger" (1  Nephi  2:11).  Laman  og  Lemuel  afviste, 
ligesom  jøderne  i  Jerusalem,  deres  fars  ord. 

Lehi  var  ikke  lavet  af  sten.  Han  var  en  mand  med 
følelser.  Han  havde  brug  for  sin  families  kærlighed  og 
støtte.  Han  stod  alene  imod  sine  samtidige,  men  hans 
to  ældste  sønners  oprør  må  helt  sikkert  have  givet  ham 
dybe  følelsesmæssige  smerter. 

Lehi  beroligede  med  stort  besvær  sine  ældste  søn- 
ners tvivl  og  overtalte  dem  til  at  vende  tilbage  til  Jeru- 
salem efter  messingpladerne  sammen  med  Nephi  og 
Sam.  Da  de  blev  forsinkede  på  vejen  tilbage,  begyndte 
Sariah  også  at  beklage  sig  over  Lehi,  idet  hun  troede 
hendes  sønner  var  døde,  og  beskyldte  ham  for  at  være 
en  fjollet  gammel  mand:  „Se  du  har  ført  os  ud  af  vort 
arveland,  og  mine  sønner  er  ikke  mere,  og  vi  omkom- 
mer i  ørkenen"  (1  Nephi  5:2). 

Få  ting  er  så  smertelige,  som  når  vor  ægtefælle,  som 
vi  havde  forventet  støtte  fra,  adskilles  fra  os  af  en  ånd 
af  stridighed  og  misforståelse.  Lehi  elskede  sin  hustru 
og  sine  børn  og  ønskede,  at  de  skulle  kende  Guds  veje 
som  han  gjorde.  At  se  sine  sønner  gøre  oprør,  må  have 
gjort  meget  ondt,  men  at  hans  hustru  udtrykker  de 
samme  beskyldninger  og  bange  anelser  har  sikker 
såret  Lehi  dybere.  Sådanne  øjeblikke  kan  være  mørke 
af  frygt  og  tvivl,  og  få  folk  til  at  tvivle  på  sig  selv  og 
måske  endda  på  Gud. 

I  sine  lidelser  kunne  Lehi  let  have  vendt  sig  fra  Gud. 
I  stedet  vendte  han  sig  mod  ham  i  tro  og  tillid.  Deref- 
ter fik  han  hvad  vi  i  dag  kalder  „Lehis  drøm".  I  dette 
syn  blev  Lehi  vist,  at  hans  børn  havde  deres  handlefri- 
hed. De  kunne  gøre  oprør  mod  ham  og  mod  Gud  og 
miste  Herrens  And,  eller  de  kunne  stole  på  Gud  og 
smage  den  samme  kostelige  evangeliets  frugt  som  han 
gjorde.  Valget  var  deres. 

At  forstå  dette  fjernede  sikkert  ikke  den  smerte  Lehi 
følte,  men  det  gav  uden  tvivl  fred  fra  følelser  af  skyld 
og  det  bekræftede  Guds  godhed  og  personlige  interes- 
se i  alle  sine  børns  liv. 

Lehis  oplevelser  minder  os  om,  at  prøvelser  og  lidel- 
ser kan  være  redskaber  i  hånden  på  en  barmhjertig 
Gud,  hvormed  han  former  sine  børn  til  sønner  og 


døtre,  der  er  egnede  til  ophøjelse.  John  Taylor,  som  fik 
sin  egen  tro  prøvet,  kunne  huske  at  profeten  Joseph 
Smith  engang  sagde:  „Gud  vil  føle  efter  dig,  og  han  vil 
gribe  fat  i  dig  og  rykke  i  selve  dit  hjertes  tråde,  og  hvis 
du  ikke  kan  udholde  det,  vil  du  ikke  være  værdig  til 
en  arv  i  det  celestiale  rige."  (Journal  of  Discourses, 
24:197). 

I  vor  tid  har  ældste  Marvin  J.  Ashton  bemærket  at 
Guds  hånd  er  i  alt  hvad  vi  gør.  Han  sagde:  „Når  vi 
udsættes  for  sorg  og  ulykke  i  vort  liv,  vil  det  være  en 
trøst  for  os,  hvis  vi,  når  Gud  hvisker:  ,Ved  du  hvorfor 
det  skete  for  dig?',  kan  have  den  fred  i  sindet,  som  får 
os  til  at  svare:  ,Nej,  men  det  gør  du.' 

Fred  er  faktisk  det  modsatte  af  frygt.  Fred  er  en  vel- 
signelse vi  får,  når  vi  stoler  på  Gud.  Det  kommer  af 
personlig  retfærdighed."  (Stjernen,  oktoberkonferen- 
cen. 1985 ,  s.  53). 

Lehi  blev  ved 

Ligesom  fint  stål  skal  varmes  op,  afkøles  og  så  op- 
varmes igen,  så  skal  Guds  sønner  og  døtre,  som  vil 
ophøjes,  gentagne  gange  hærdes  i  ilden  og  prøves  i 
modgangens  vande.  Lehi  havde  fået  at  vide,  at  han 
ville  arve  et  forjættet  land,  men  det  så  ud  som  om  han 
i  stedet  havde  fået  strid,  sorg  og  smerte. 

Da  Nephi  brækkede  sin  bue  og  flere  dage  uden  mad 
varslede  sult,  blev  Laman  og  Lemuel  og  Ishmaels 
sønner  vrede.  Selv  Lehi  begyndte  at  klage  til  Herren. 
Byrderne  fra  klagende  børn,  udmattelse,  alderdom, 
endeløse  dages  vandring  og  truslen  om  sult  må  have 
vejet  tungt  på  hans  sjæl. 

Herren  reagerede  på  Lehis  klager.  Vi  læser  at 
„Herrens  røst  kom  til  (Lehi),  og  han  blev  strengt 
revset,  fordi  han  havde  knurret  mod  Herren,  ja,  så 
meget,  at  han  blev  bragt  i  dybeste  sorg"  (1  Nephi 
16:25).  Efter  at  være  irettesat  af  Herren  omvendte  Lehi 
sig  og  takkede  Gud.  Han  tog  sig  sammen  og  gik  frem- 
ad i  tro. 

Lehis  familie  gik  efter  et  kort  ophold  i  Overflødig- 
hedens land  ombord  på  deres  skib  for  at  krydse  havet. 
På  skibet  blev  Lehi  endnu  engang  sørgmodig  på  grund 
af  nogle  af  sine  børns  handlinger.  På  skibet  „begyndte 
(Laman  og  Lemuel)  og  Ishmaels  sønner  og  deres  hu- 
struer at  gøre  sig  lystige"  og  blev  meget  uforskamme- 
de. Da  Nephi  prøvede  at  tale  til  dem,  bandt  Laman  og 
Lemuel  ham.  Derefter  rejste  en  stor  storm  sig,  som 
truede  med  at  sænke  skibet. 

rA  NEPHI  BRÆKKEDE  SIN  BUE 
OG  FAMILIEN  ØJNEDE  SULT,  BEGYNDTE  SELV  LEHI  AT  KLAGE. 
EFTER  AT  BLIVE  IRETTESAT  AF  HERREN  OMVENDTE  LEHI 

SIG  OG  TAKKEDE  GUD. 

Vi  læser  at  Lehi  og  Sariah  „var  aldersstegne  og 
havde  haft  mange  sorger  af  deres  børn  .  .  .  blev  kastet 
på  sygelejet. 

På  grund  af  deres  bekymring  og  store  sorg  og 
(Laman  og  Lemuels)  ugudelighed  var  de  nær  ved  at 
blive  borttaget  fra  denne  jord  for  at  møde  deres  Gud, 
og  deres  grå  hår  var  nær  ved  at  blive  opløst  for  at  læg- 
ges ned  i  støvet,  ja,  de  selv  var  ved  at  blive  sænket  i 
den  våde  grav  med  sorg."  (1  Ne.  18:17-18). 

Mange  af  os  ser  frem  til  en  tid,  hvor  vi  kan  „læne  os 
tilbage  og  slappe  af".  Vi  mener  at  Herren  „skylder"  os 
en  „lykkelig  slutning".  Og  alligevel  vil  denne  „lykkeli- 
ge slutning"  aldrig  komme  for  mange  af  os  i  dette  liv. 
Udfordringen  er  at  holde  ud  i  vore  prøvelser  indtil  de 
er  overståede. 

I  mellemtiden  vil  hærdningen  af  vore  sjæle  fortsætte 
med  at  føre  os  til  at  opleve  Guds  tilgivelse  og  til  at 
modtage  den  trøst,  der  kommer  fra  Ånden.  Interessant 
nok,  så  er  det  de  samme  ting,  der  prøver  at  adskille  os 
fra  Gud,  der  ofte  fører  os  nærmere  ham.  Efter  at  apost- 
len Paulus  havde  tilbragt  næsten  et  helt  liv  med  forføl- 
gelse og  prøver  udbrød  han: 

„Hvem  vil  kunne  skille  os  fra  Kristi  kærlighed? 
Trængsel  eller  angst  eller  forfølgelse  eller  sult  eller 
nøgenhed  eller  fare  eller  sværd?  .  .  . 

Men  under  alt  dette  mere  end  sejrer  vi  ved  ham, 
som  elskede  os. 

Thi  (vi)  er  vis(se)  på,  at  hverken  død  eller  liv  eller 
engle  eller  åndemagter  eller  noget  nuværende  eller 
noget  tilkommende  eller  kræfter 

eller  det  høje  eller  det  dybe  eller  nogen  anden  skab- 
ning vil  kunne  skille  os  fra  Guds  kærlig  i  Kristus  Jesus, 
vor  Herre."  (Rom.  8:35-39). 

Lehi  fandt  også  fred.  Efter  at  have  vandret  gennem 
ørkenens  trængsler  og  være  kommet  til  det  forjættede 
land,  skrev  han  kort  før  sin  død:  „Herren  har  forløst 
min  sjæl  fra  helvede;  jeg  har  set  hans  herlighed, 
og  jeg  er  for  evigt  indesluttet  i  hans  kærligheds  arme." 
(2Ne.  1:15). 

„Lidelsernes  ørken"  havde  opfyldt  sit  formål,  som 
det  gør  for  dem,  der  begynder  rigtigt  og  fortsætter, 
som  de  begyndte.  Lehis  sjæl  var  blevet  lutret.  Han 
havde  udholdt  at  der  blev  rykket  i  hans  hjertes  tråde 
og  var  nu  rede  til  at  modtage  den  belønning  Herren 
havde  lovet  ham. 

Ligesom  Lehi  kom  min  ven  også  ud  af  sin  personlige 
„ørken".  Hans  børn  er  vendt  tilbage  til  deres  foræld- 
res tro  og  prøver  at  leve  deres  liv  efter  Kristi  eksempel. 

Kampen  var  ikke  let,  men  de  har  alle  klaret  den  godt. 

Selvfølgelig  slutter  ikke  alle  historier  så  godt,  som  vi 
kunne  ønske.  Det  er  tankevækkende  at  Lehis  to  ældste 
sønner  aldrig  anerkendte  deres  fars  dyder.  Men  det 
forhindrede  ikke  Lehi,  Sariah,  Nephi,  Sam,  Jakob  og 
Joseph  i  at  smage  Guds  kærlighed. 

Trods  alt  kommer  ophøjelse  til  os  enkeltvis,  efter- 
hånden som  vi  „arbejder  på  (vor)  frelse  med  frygt  og 
bæven."  (Fil.  2:12). 

Måske  vil  det  i  vor  egen  „ørken"  hjælpe  at  huske 
ordene: 

Den  sjæl,  som  til  Jesus  sin  lid  kun  har  sat, 

jeg  vil  ej  forlade  i  mørkeste  nat. 

Den  sjæl,  om  al  helved  imod  den  mon  stå 

og  gennem  min  nåde, 

skal  gennem  min  nåde,  skal  gennem  min  nåde, 

sin  salighed  få. 

(„Så  sikker  en  grundvold",  salme  nr.  166).  □ 


u 


NDER  HELE  LEHIS  REJSE  I 
ØRKENEN  MINDEDES  HAN 
ALTID  HERREN  OG  SØGTE  AT 
HOLDE  HANS  BEFALINGER,  IDET 

HAN  VIDSTE  AT  „ALLE  TING 
SAMVIRKER  TIL  GODE  FOR  DEM, 
SOM  ELSKER  GUD. 


// 


HÅNDBOG  FOR  FAMILIER 

FORBEREDELSE 

JL  X  JLj 

TEMPELBEGAVELSEN 


-i^illwli::  :: 


issi: 


Tempelordinanser  bliver  kun  om- 
talt indenfor  selve  templets  væg- 
ge, fordi  de  er  så  hellige.  Lærere 
eller  venner  er  derfor  sommetider  usikre 
på,  hvad  de  kan  fortælle  dig,  hvis  du  for- 
bereder dig  på  at  modtage  dine  tempelor- 
dinanser. 

Når  du  forbereder  dig,  må  du  nærme 
dig  oplevelsen  i  templet  med  tro,  og  aner- 
kende at  du  ikke  vil  forstå  alle  ordinan- 
serne  eller  alt  hvad  templet  belærer  om, 
den  første  gang  du  kommer.  Dit  første 
besøg  i  templet  er  kun  en  smuk  begyn- 
delse på  en  livsvarig  fortsat  åndelig 
uddannelse  og  indsigt. 

Ældste  John  A.  Widtsoe  fra  de  Tolvs 
Råd  (1921-1952),  skrev  at  blandt  arbejdet 
udført  i  templet  er  „dåb,  ordinationer  i 
præstedømmet,  vielser  og  beseglinger  for 
tid  og  evighed  for  de  levende  og  de  døde,  tempelbega- 
velser for  de  levende  og  de  døde,  belæring  om  evange- 
liet (og)  råd  om  arbejdet  i  tjenestegerningen" 

Et  tempel,  siger  han,  er  „et  sted,  hvor  vi  får  belærin- 
ger gennem  præstedømmet,  hvor  der  er  fred,  pagter, 
velsignelser  og  åbenbaring.  .  .  .  Alle  trofaste  medlem- 
mer af  kirken  indbydes  og  opfordres  indtrængende  til 
at  gøre  brug  af  templerne  og  få  del  i  dets  privilegier." 
(„Et  blik  mod  Templet",  Den  danske  Stjerne,  juni 
1968,  s.  203). 

Betydningen  af  tempelbegavelsen 

Efter  dåben  bliver  vi  begavet  med  Helligåndens  ga- 
ve. Men  en  tempelbegavelse  er  mere  end  det.  Det  er 
en  serie  af  pagter  vi  indgår  med  Faderen  om  at  leve  et 
liv  i  kyskhed  og  renhed,  at  ofre  vore  selviske  ønsker  i 
hans  tjeneste  for  vor  næste,  for  at  opbygge  hans  rige; 
og  han  lover  os  til  gengæld  beskyttelse  og  velsignelser 
i  dette  liv  og  større  velsignelser  og  herlighed  i  evighed. 

Præsident  Brigham  Young  sagde:  „Lad  mig  ganske 
kort  give  jer  en  definition.  Jeres  begavelse  er  at  modta- 
ge alle  de  ordinanser  i  Herrens  hus,  som  er  nødvendi- 
ge for  jer,  efter  at  I  har  forladt  dette  liv;  til  at  gøre  jer  i 
stand  til  at  komme  tilbage  til  Faderens  nærvær  og  gå 


forbi  de  engle,  der  står  på  vagt."  (Den 
danske  Stjerne,  maj  1977,  s.  3-4). 

Værdige  hellige  kan  gennem  denne  or- 
dinanse  blive  begavet  med  magt  fra  det 
høje  til  at  modstå  verdens  ondskab.  I  den 
får  de  instruktion  om  skabelsen  af  jorden. 
De  lærer  om  Adams  og  Evas  overtrædel- 
se og  deres  uddrivelse  af  Edens  have.  De 
belæres  om  planen  for  forløsning,  frafal- 
det og  gengivelsen  af  evangeliet.  Både 
undervisningsmetoden  og  indholdet  de 
får  i  templet  er  noget  særligt  og  fortjener 
en  livsvarig  regelmæssig  tempeltilbedelse 
og  -studium. 

„Tempelceremonierne  er  udarbejdet  af 
en  klog  himmelsk  Fader,  som  har  åben- 
baret dem  til  os  i  disse  sidste  dage,  som 
en  vejledning  og  beskyttelse  for  os  gen- 
nem vort  liv,  så  I  og  jeg  ikke  skal  miste 
(muligheden)  for  ophøjelse  i  det  celestiale  rige,  hvor 
Gud  og  Kristus  bor."  (Harold  B.  Lee,  Decisions  for 
Succesful  Living,  Salt  Lake  City:  Deseret  Book,  1973, 
s.  141).  Ligesom  dåb  er  en  nødvendig  ordinanse  for 
vor  frelse,  så  er  tempelbegavelsen  nødvendig  for  vor 
ophøjelse.  Ydermere  er  det  en  personlig  ordinanse,  der 
skal  udføres  før  vi  modtager  det  evige  ægteskabs 
beseglingsordinanse. 

Værdig  til  at  modtage  tempelbegavelsen 

Deltagelse  i  evangeliets  ordinanser  er  baseret  på  vor 
værdighed.  Dette  er  især  rigtigt  ved  tempelordinanser- 
ne.  „Hvis  vi  mangler  værdighed  og  tilstrækkelig  forbe- 
redelse af  sind  og  hjerte  til  at  modtage  tempelbegavel- 
sens velsignelser,  så  er  det  bedre  at  vi  ikke  går  ind  i 
Herrens  hus,  hvor  sandhedens  lys  brænder  så  stærkt, 
for  lyset  kan  fordømme  såvel  som  velsigne."  (John  K. 
Edmunds,  Through  Temple  Doors,  Salt  Lake  City: 
Bookcraft,  1978,  s.  77). 

Den  standard  for  værdighed,  der  er  fastlagt  for  ad- 
gang til  templet  indeholder  disse: 

•  Være  moralsk  ren 

•  Opretholde  profeten  som  den  eneste  på  jorden, 
der  er  bemyndiget  til  at  benytte  alle  præste- 


dømmets  nøgler 

•  Leve  efter  kirkens  standarder 

•  Ikke  have  nogle  uafklarede  synder 

•  Være  ærlig 

•  Være  et  værdigt,  aktivt  medlem 

•  Betale  en  fuld  tiende 

•  Have  et  retfærdigt  forhold  til  alle 
familiens  medlemmer 

•  Opretholde  lokale  kirkeledere  og 
generalautoriteter 

•  Holde  visdomsordet 

•  Ikke  tilhøre  frafaldne  grupper 
Når  vi  ønsker  en  tempelanbefaling  bliv- 
er vi,  i  et  interview  med  biskoppen  eller 
grenspræsidenten  og  derefter  med  et 
medlem  af  stavs-  eller  missionspræsi- 
dentskabet  spurgt  om  vi  lever  efter  disse 
standarder.  Dem  der  kan  overbevise  de- 
res præstedømmeledere  om  deres  vær- 
dighed modtager  en  tempelanbefaling,  som  de  skal 
vise  ved  templets  indgang.  Deres  underskrift  på  deres 
anbefaling  er  deres  personlige  tilsagn  om  værdighed 
til  at  træde  ind  i  templet. 

Din  biskop  eller  grenspræsident  kan  besvare  eventu- 
elle spørgsmål  du  har  om  andre  regler  eller  begræns- 
ninger for  adgang  til  templet.  Disse  kan  inkludere: 

•  Unge  mennesker  modtager  deres  tempelbegavelse 
lige  før  de  skal  tjene  en  mission  eller  skal  giftes. 

•  En  mand  skal  bære  det  Melkisedekske  Præste- 
dømme. 

•  En  enlig  kvinde  der  er  tilstrækkelig  moden,  kan  få 
lov  til  at  modtage  sin  tempelbegavelse  før  sit  ægte- 
skab i  templet  eller  når  hendes  biskop  føler  hun  er 
åndeligt  forberedt. 

•  En  person  gift  med  et  ikke-medlem  eller  med  en  æg- 
tefælle, der  ikke  har  modtaget  sin  tempelbegavelse, 
kan  bede  om  en  tempelanbefaling  hvis  hans  eller 
hendes  ægtefælle  godkender  det. 

•  Nyomvendte  venter  et  år  før  de  er  berettiget  til  at 
træde  ind  i  templet. 

•  Undtagen  i  tilfælde  hvor  der  gives  særlig  tilladelse, 
må  par  der  er  blevet  gift  uden  for  templet  også  vente 
et  år,  før  de  kan  modtage  deres  tempelbegavelse 
eller  få  deres  ægteskab  beseglet. 


Den  første  gang  i  templet 

Hvis  du  har  travlt  den  første  gang  du 
besøger  et  tempel,  så  vil  der  mangle  no- 
get. Du  modtager  kun  din  egen  begavelse  én 
gang,  så  det  kan  betale  sig  at  give  sig  god 
tid  og  gøre  alle  sider  af  oplevelsen  beha- 
gelig og  uforglemmelige.  Du  bør  komme 
der  tidligt,  ikke  alene  for  at  sikre  dig  at 
din  anbefaling  og  dit  tøj  er  i  orden,  men 
også  for  at  få  en  stille  eftertænksom  ånd, 
så  Helligånden  kan  hjælpe  dig  værdsætte 
det  du  nu  skal  opleve.  Det  er  også  godt  at 
vide,  at  når  man  kommer  til  templet  før- 
ste gang  vil  en  tempeltjener  hele  tiden 
ledsage  dig  for  at  hjælpe  dig. 

Hellige  symboler  og  tempeltjeneste 


Igennem  historien  er  det  almindeligt  at  mennesker 
har  brugt  symboler  til  at  repræsentere  de  sandheder 
de  lærer.  Mange  af  nøglerne  til  forståelse  af  tempel- 
begavelsen afhænger  af  opmærksomhed  på  symboler. 
Symboler  er  så  enkel  en  måde  at  udtrykke  sig  på,  men 
mange  års  tempeltjeneste  er  nødvendig  for  at  fatte, 
hvor  meget  symbolerne  i  templet  kan  belære  om. 
Uden  direkte  at  tale  om  ceremonierne  kan  vi  gennem- 
gå hvilken  slags  symbolik  der  bruges.  F.eks  skriver  æld- 
ste Boyd  K.  Packer  fra  de  Tolv  i  bogen  The  Holy  Temple: 

„Når  vi  udfører  ordinanser  i  templet  er  vi  klædt  i 
hvidt.  Denne  påklædning  er  symbolet  på  renhed  og 
værdighed  .  .  . 

De  medlemmer  som  har  modtaget  templets  ordinan- 
ser skal  herefter  gå  med  den  særlige  garment .  .  . 

Garmenten  repræsenterer  de  hellige  pagter.  Den  op- 
fordrer til  ærbarhed  og  vil  være  et  skjold  og  en  beskyt- 
telse for  den  der  bærer  den. 

Templet  selv  bliver  et  symbol.  Hvis  I  har  set  et  af 
templerne  om  aftenen,  fuldt  oplyst,  så  ved  I  hvilket 
imponerende  syn  det  kan  være.  Herrens  hus,  badet  i 
lys,  står  frem  i  mørket,  symbolsk  på  kraften  og  inspira- 
tionen i  Jesu  Kristi  evangelium,  der  står  som  et  fyr  i  en 
verden  der  bestandigt  synker  længere  ned  i  åndeligt 
mørke. 

Det  lys  er  også  symbolsk  for  en  anden 
slags  lys  -  åndeligt  lys  .  .  .  Hvor  meget 
åndeligt  lys  vi  modtager  som  en  del  af  læ- 
reprocessen afhænger  af  vor  modtagelig- 
hed." (Ældste  Boyd  K.  Packer,  The  Holy 
Temple,  Salt  Lake  City:  Bookcraft,  1980, 
s.  42,  44,  71,  75).  (Uddrag  fra  bogen  fin- 
des også  i  hæftet  -  Det  Hellige  Tempel.  Af 
Boyd  K.  Packer,  PBFS  0157  DA  -  1984). 

Denne  korte  indledning  til  de  evige 
symbolers  sprog  er  kun  begyndelsen  på 
de  symboler  som  Herren  og  hans  tjenere 
har  brugt  til  at  tale  om  rigets  hemmelig- 
heder og  evighedens  natur.  Din  forståel- 
se af  sandhederne,  som  tempelordinan- 
serne  symboliserer,  vil  åbne  sig,  når  du  i 
templet  overvejer  og  ved  Åndens  kraft 
søger  at  forstå  den  evige  natur  i  det  du  er 
blevet  belært  om. 

Det  bør  understreges  at  stræben  efter  at  forstå  sym- 
bolerne, der  benyttes  i  templet,  kun  er  begyndelsen  til 
meningsfyldt  tempeltjeneste.  De  hellige  løfter  vi  afgiv- 
er skal  holdes  og  efterleves  i  alle  sider  af  vor  hverdag. 

Det  er  et  privilegium  at  få  lov  til  at  træde  ind  i  Her- 
rens hus.  At  forstå  nødvendigheden  af  at  modtage 
tempelbegavelsen  giver  mening  og  formål  med  vor  jor- 
diske liv.  Efter  du  har  modtaget  din  egen  tempelbe- 
gavelse kan  du  igen  og  igen  vende  tilbage  til  templet 
på  vegne  af  retfærdige  mennesker,  der  er  døde  uden 
at  modtage  de  evige  ordinanser,  dåb,  bekræftelse, 
tempelbegavelse  og  besegling.  At  smage  den  søde  glæ- 
de ved  at  handle  for  en  anden  er  en  del  af  hvad  det  be- 
tyder at  nå  „det  mål  af  vækst,  da  vi  kan  rumme  Kristi 
fylde"  (Ef.  4:13).  Eller  som  ældste  Boyd  K.  Packer 
spurgte  ved  generalkonferencen  i  april  1987:  „Er  det  så 
ikke  en  kristen  gerning  at  vi  udfører  tempelordinanser 
for  dem  der  ikke  kan  gøre  det  for  sig  selv?"  (Stjernen, 
juli  1987,  s.  20). 

At  komme  til  templet  for  at  modtage  vores  egen  tem- 
pelbegavelse og  så  bruge  et  liv  på  åndelig  uddannelse 
ved  at  deltage  på  andres  vegne  er  en  vigtig  del  af  vor 
mission  her  på  jorden  og  af  kirkens  mission:  At  fuld- 
kommengøre de  hellige,  at  forkynde  evangeliet  og  at 
forløse  de  døde. 


AT  BELÆRE  DINE  BØRN  OM  TEMPLET 

Jeres  egen  indstilling  til  templet  kan 
være  et  magtfuldt  undervisningsredskab 
til  at  forberede  jeres  børn  på  dagen,  hvor 
de  vil  få  mulighed  for  at  komme  til 
templet. 

Børnene  vil  se  frem  til  denne  velsignel- 
se i  deres  eget  liv,  når  de  bliver  opmærk- 
somme på  deres  forældres  store  værd- 
sættelse af  tempelbegavelsens  velsig- 
nelse. 

I  kan  lade  jeres  børn  forstå  betydningen 
af  templer  på  mange  måder.  I  kan  placere 
fotografier  og  billeder  af  templer  på  jeres 
^'LéS  hjems  vægge. 

I  kan  afsætte  familieaftener  til  i  store 
træk  at  forstå  tempelordinanserne. 
I  familiebønner  og  fædres  velsignelser 
kan  I  føle  jer  inspirerede  til  at  nævne  betydningen  af 
templet.  At  tale  om  templets  standarder  giver  jer 
mulighed  for  at  tale  om  principperne  for  orden, 
sømmeligt  tøj  og  den  evige  familie  selv  med  meget 
små  børn,  men  især  med  børn  der  forbereder  sig  på  at 
blive  døbt. 

Jeres  børn  vil  ved  at  vokse  op  i  sådanne  omgivelser 
få  større  respekt  for  templet,  især  hvis  de  også  ser  jer 
tage  regelmæssigt  til  templet  og  finde  åndelig  styrke 
der. 

Efter  en  kort  og  bønsom  samtale  om  disse  emner 
ved  en  familieaften  eller  under  et  personligt  studium 
sammen  med  jeres  søn  eller  datter,  der  forbereder  sig 
på  tempelbegavelsen,  vil  det  være  passende  om  alle 
fremtidige  samtaler  om  dette  hellige  emne  fandt  sted  i 
templet. 

Vi  nævner  dem  i  den  ledsagende  artikel,  så  I  kan 
trygt  og  alligevel  respektfuldt  gøre  jeres  børn  bekendt 
med  hvilke  ting  de  skal  forvente,  når  de  tager  til  temp- 
let for  første  gang. 

At  hjælpe  jeres  børn  med  at  forstå  velsignelserne 
ved  tempelbegavelsen  og  ved  at  besøge  templet  regel- 
mæssigt kan  få  en  større  åndelighed  i  jeres  forhold. 
Ligesom  Enoks  far,  så  vil  du  undervise  dem  „om  alle 
Guds  veje".  (Moses  6:21).  □ 

BESØGSLÆRERINDEBUDSKAB 


„KÆRLIGHED 
LADER  SIG 
IKKE  OPHIDSE" 


Formål:  At  lære  at  undgå  vrede  og  strid 


Marie  kæmpede  alene  med  at  få  sin  familie 
klar  til  kirke,  fordi  hendes  mand  var  til  et 
møde  for  præstedømmets  ledere  tidligt 
om  morgenen.  Babyen  var  besværlig,  lille  Rebekka 
kunne  ikke  finde  den  ene  af  sine  sko  og  4-årige 
David  spildte  mad  ned  over  sin  rene  søndagsskjorte. 
Frustreret  havde  Marie  lyst  til  at  give  op  og  blive 
hjemme.  Hun  var  stadig  vred  på  Rebekka  og  David, 
da  hun  kom  for  sent  til  kirken,  og  det  var  svært  for 
hende  at  føle  en  ærbødig  ånd. 

De  fleste  af  os  føler  os  til  tider  frustrerede  eller 
utålmodige.  Men  vi  fornærmer  Ånden,  når  vi  ud- 
trykker disse  følelser  ved  at  blive  vred  på  nogen.  Vi 
bør,  når  vi  prøver  at  komme  til  Kristus  og  fuldkom- 
mengøre os  selv,  ikke  spørge  os  selv  „Hvad  er  rime- 
ligt?", men  „Hvad  vil  lesus  have  at  jeg  gør?" 

Jesus  gennemgik  megen  forfølgelse  (se  1  Ne.  19:9). 
Han  bad  endda  om  tilgivelse  for  dem  som  korsfæste- 
de ham  (se  Luk.  23:34).  Selv  om  de  fleste  af  os  ikke 
behøver  at  lide  megen  forfølgelse,  bliver  vi  tit  „pro- 
vokeret" af  små  ting.  Uforskammethed,  ulydighed, 
ventetid,  uenighed,  skuffelse  og  forventninger  der 
ikke  tilfredsstilles  kan  irritere  os,  især  hvis  vi  er  træt- 
te, syge  eller  har  travlt. 

Ved  sådanne  lejligheder  kan  vor  første  følelse  væ- 
re vrede.  Men  vi  kan  vælge  at  reagere  med  kærlig- 
hed i  stedet  og  „ikke  lade  os  ophidse"  (1  Kor.  13:5). 
Vi  kan  vende  den  anden  kind  til  (se  Matt.  5:38-39) 
og  reagere  med  tålmodighed  og  venlighed. 


Der  er  ting  vi  kan  gøre  for  at  udvikle  en  kærlig 
ånd.  Vi  kan  koncentrere  os  om  måder  hvorpå  vi  kan 
kontrollere  vor  vrede  eller  utålmodighed.  At  tage  en 
dyb  indånding  og  standse  for  at  tænke  et  øjeblik  før 
vi  taler,  kan  sommetider  hjælpe.  Det  kan  også  hjæl- 
pe at  udvikle  den  vane,  at  spørge  hvad  Jesus  ønsker 
vi  skal  gøre  i  denne  situation.  Bøn  og  omvendelse 
heler  også  vor  ånd  og  fylder  vort  hjerte  med  kær- 
lighed. 

Ved  at  lære  at  undgå  strid  og  kontrollere  vor  vre- 
de, forhindrer  vi  ondskaben  i  at  blive  bragt  videre  til 
andre.  Vi  bliver  mere  som  Jesus,  hvis  offer  gjorde 
det  evige  liv  muligt  for  alle,  som  kommer  til  ham  og 
følger  hans  eksempel.  □ 


FORSLAG  TIL 
BESØGSLÆRERINDERNE 

1.  Læs  Matt.  18:15,  21-22  og  tal  om  hvad  Jesus 
lærte  os  at  gøre,  hvis  vi  generes  af  nogen. 

2.  Bed  søsteren  tænke  på  nogle  ting,  der  kan  pro- 
vokere folk.  Tal  om  måder  vi  kan  lære  at  reagere 
med  kærlighed,  når  disse  ting  sker. 

(Se  Familieaften,  Idé-  og  håndbog,  side  38-43,  59-63,  96,  121-25, 
131-34,  171-74,  207-8,  233-35,  247-48,  269-80  og  283-85  for 
yderligere  materialer). 

EN  RIG  BILLEDHØST" 

Et  udvalg  af  værker  fra  den  første  internationale  kunstkonkurrence  for  sidste  dages  hellige 


En  udstilling  med  ny  sidste  dages  hellig  kunst  har 
samlet  opmærksomhed  i  Salt  Lake  City  sidste  år. 
Udstillingen,  der  bestod  af  170  malerier  og  skulp- 


turer, var  udvalgt  fra  mere  end  1000  bidrag  til  den 
første  internationale  sidste  dages  hellige  kunst- 
konkurrence. 

EN  RIG  BILLEDHØST 


// 


// 


Foregående  side  fra  venstre:  Frelserens  veråb  inspirerede  til  denne  kildekalksskulptur  af  en  høne  og  hendes  kylling, 
„Jerusalem,  Jerusalem!"  (se  Matt.  23:37),  Roy  L.  Stewart,  Rexburg,  Idaho;  „Joseph  Smith  I"  ler,  Lyuba  Prusak,  Pasadena, 
Californien;  „Læse  i  Bibelen",  træ,  John  Taye,  Boise,  Idaho. 


u 


For  oven:  „Store  er  løfterne  til  øerne  i 

havet",  oliemaleri,  Laurie  Schnoebelen, 

Alta  Loma,  Californien. 

Til  højre:  „Sommerens  første  regn", 

olie,  Teodorico  P.  Cumagun,  Jr., 

Lipa  City,  Filippinerne. 


Til  højre:  „Adams  ribben",  bronce,  Elisabeth 

Low  Brown,  Logan,  Utah.  Til  højre  midtpå: 

„Kalejdoskop",  olie,  Johann  H.  Benthin, 

Hochstadt,  Vesttyskland.  Yderst  til  højre: 

„Ser  på  Sarah",  olie,  Lee  Udal  Bennion, 

Spring  City,  Utah. 

Til  venstre:  Førstepræmien:  „Lehis  drøm",  olie,  Steven  L.  Neal,  Pendleton,  Oregon. 
Nederst  til  venstre:  Andenpræmien:  „Mandag  den  24.  juni  1844,  kl.  4:15;  Hinsides 
begivenhederne",  olie,  Pino  Drago,  Frankfurt,  Vesttyskland.  Nederst:  Tredjepræmie: 

„At  de,  som  ikke  ser,  skal 
blive  seende",  olie,  Shauna 
Clinger,  Salt  Lake  City, 
Utah. 

Nederst  til  venstre:  „En 
gruppe  huse",  olie,  Walkyria 
Bronze  Damiani,  Sao  Paulo, 
Brasilien.  Forneden:  „Læse 
i  skrifterne",  olie,  Marion 
Haws,  Newton,  Utah. 


„Vi  oplevede  en  rig  billedhøst," 
sagde  museumsdirektør  Glen  M. 
Leonard.  „Ud  fra  forskellige  kunst- 
retninger, så  vi  en  konsekvent 
tråd  af  vidnesbyrd  om  det  gengiv- 
ne evangelium  træde  frem.  Kunst- 
nerne der  indsendte  deres  værker 
skabte  mindeværdige  billeder  fra 
skrifterne  og  fra  kirkens  historie 
og  nuværende  aktiviteter. 

Kunstværkerne  på  udstillingen 
repræsenterer  et  fælles  trosgrund- 
lag  udtrykt  gennem  mange  kunst- 
neriske traditioner, "  forklarede 
bror  Leonard.  „Men  uanset  hvil- 
ket billedsprog  de  taler  eller  natio- 
nale kunstneriske  traditioner  de 
repræsenterer,  så  bærer  bestemte 
religiøse  billeder  et  universelt 
budskab  for  sidste  dages  hellige. 

F.eks.  giver  budskabet  om  Frel- 
serens forsoning  mening,  uanset 
om  det  er  malet  i  en  amerikansk 
tegners  direkte  stil,  en  europæisk 
kunstners  abstrakte  mønster  eller 
en  latinamerikansk  amatørmalers 
stærke  farver." 

„Udstillingen  opmuntrede 


sidste  dages  hellige  kunstnere  til 
at  fortælle  om  deres  religiøse  tro 
gennem  kunst, "  sagde  ældste 
Dean  L.  Larsen,  et  medlem  af  De 
Halvfjerds'  Præsidiun  og  direktør 
for  kirkens  historiske  afdeling. 
„Denne  udstilling  giver  os  mulig- 
hed for  at  anerkende  deres  bidrag. 
Vi  håber  at  de  vil  fortsætte  med  at 
inspirere  andre  gennem  den  reli- 
giøse kunst  de  skaber." 

Ældste  Larsen  åbnede  officielt 
udstillingen  og  uddelte  belønnin- 
ger til  præmievinderne.  Af  en 
anonym  givers  gavmilde  gave 


blev  mere  end  40000  US  $  uddelt. 

Førstepræmien  fik  Steven  L. 
Neal,  en  selvlært  kunstner  fra 
Pendleton,  Oregon  for  sit  maleri 
„Lehis  drøm."  Andenpræmien 
gik  til  Pino  Drago  fra  Frankfurt, 
Vesttyskland  for  maleriet,  „Man- 
dag den  24.  juni  1844,  kl.  4:15; 
Hinsides  begivenhederne, "  der 
illustrerer  et  afgørende  øjeblik  i 
tiden  forud  for  profetens  martyri- 
um. Shauna  Clinger  fra  Salt  Lake 
City,  Utah  vandt  trediepræmien 
for  sit  dobbelte  maleri  kaldet 
„At  de,  som  ikke  ser,  skal  blive 
seende". 

Der  var  også  seks  belønninger 
for  „hædrende  omtale"  og  yderli- 
gere blev  nogle  af  de  udstillede 
værker  købt  til  museets  perma- 
nente samling. 

På  disse  sider  er  der  et  udvalg 
af  værkerne  på  udstillingen.  □ 


Fra  venstre:  „Andrew",  bronze,  James 
R.  Avati,  Salt  Lake  City,  Utah;  fortjenstfuld 
belønning  „Ærbødighed",  bronze,  laura 
Lee  Stay,  Provo,  Utah;  „Ti,  vær  stille!" 
(se  Mark.  4:39),  bronze,  Mark  Hopkins, 
Emerson,  Georgia. 

MED  KÆRLIG 
HILSEN,  FRA  DINE 
BESØGS- 
LÆRERINDER" 

Melinda  Suttner 


For  omkring  fire  år  siden  købte  min  mand  David 
og  jeg  et  gammelt  hus  i  Clarksville,  Tennessee. 
Vi  rev  alt  indvendigt  ned,  flåede  gulvene  op, 
udskiftede  de  elektriske  og  sanitære  installationer  og 
tilføjede  flere  værelser.  Det  var  et  større  foretagende! 
Og  vi  boede  i  huset  hele  tiden. 

Vi  boede  på  en  rigtig  byggeplads.  Om  aftenen  rev 
jeg  savsmulden,  isoleringen,  træstykker  og  andet  af- 
fald ned  fra  sengetæppet  inden  vi  faldt  om  i  sengen. 
Pj  Jeg  brugte  en  stor  skovl  i  stedet  for  en  kost  til  at 
gøre  gulvene  rene.  Tømmer  og  krydsfiner  lå 
f   stablet  i  stuen.  Malebøtter,  æsker  med  søm,  stiger 
og  andet  værktøj  lå  spredt  rundt  om  i  rummene. 


Under  istandsættelsen  var  jeg  gravid  med  vort  andet 
barn.  To  uger  før  forventet  fødsel  ferniserede  vi  gulve- 
ne og  malede  de  nye  værelser.  Den  nat  begyndte  ba- 
byen at  komme.  Vi  skyndte  os  til  hospitalet  efterladen- 
de et  hus  uden  varme,  ingen  vinduer  fortil  og  intet 
sted  en  nyfødt  kunne  sove. 

Min  mor  og  far  kom  den  eftermiddag,  kørende  90  km 
fra  deres  gård.  Jeg  var  lidt  ængstelig  ved  mors  besøg. 
Hun  og  jeg  havde  ikke  haft  det  godt  siden  jeg 
sluttede  mig  til  kirken  i  1976.  Men 
hun  vidste  at  jeg  havde  brug  for 
hjælp,  med  en  ny  baby  og  med 
hele  huset  skilt  ad. 

Mor  standsede  ved  vor  byg- 
geplads før  hun  tog  hjem.  # 
Overvældet  ~  og  lidt  forfær-         / 
det  ved  de  forhold  hendes           f 
nye  barnebarn  skulle  leve            | 
under  -  planlagde  hun  at            ;j  j 
gøre  huset  rent  næste  efter 
middag  før  jeg  kom 
hjem  fra  hospitalet. 

Mor  kom  som  planlagt 
i  arbejdstøj  med  en  skovl,  rive 
og  en  spand  i  hånden.  Til  hendes 
overraskelse  var  byggepladsen  plet- 
fri. Tømmer,  krydsfiner,  maling  og 
værktøj  var  altsammen  pænt  stablet  i  et 
værelse.  Der  var  rene  lagner  på  sengen.  En 
vugge  med  en  ny  madras  og  nye  lagner  af- 
ventede babyen.  Det  snavsede  tøj  var  væk. 
Frokost  til  David  lå  i  køleskabet.  Og  en  ind- 
pakket pakke  med  babytøj  og  en  stor  pose 
med  bleer  stod  nær  ved  døren.  Det  vedlagte 

kort  lød:  „Tillykke!  Med  kærlig  hilsen  fra  dine  besøgs- 
lærerinder,  Carol  og  Barbara." 

Jeg  kendte  dårligt  nok  disse  søstre  -  de  var  kun  ble- 
vet kaldet  til  at  være  mine  besøgslærerinder  måneden 
før.  Men  da  jeg  kom  hjem  fra  hospitalet  den  næste  dag 
kom  Carol  med  nyvasket  tøj .  Barbara  kom  med  af- 
tensmad. 

Men  noget  andet  var  sket. 
Mor  havde  lyttet  til  missionærlektierne  flere  år  før, 
mens  jeg  var  på  mission.  Hun  havde  endda  læst 


de  fire  standardværker  og  profeten  Joseph  Smiths 
lærdomme.  Men  hendes  hjerte  begyndte  ikke  at  blive 
blødt  før  hun  så  evangeliet  i  funktion. 

Mor  og  jeg  havde  en  lang  samtale  senere  den  uge.  Vi 
gav  hinanden  knus  for  første  gang  i  årevis.  Tårer  kom 
når  vi  talte  til  langt  ud  på  natten,  og  vi  følte  os  igen 
nær  som  mor  og  datter. 

Nu  bor  min  mand  og  jeg  med  tre  døtre  i  det  vestlige 
USA  omkring  3000  km  fra  mor,  og  jeg  ser  frem  til  hen- 
des opringninger  og  breve.  For  den  velsignelse  i  mit 
liv  må  jeg  takke  Carol  og  Barbara,  mine  besøgslærerin- 
der. De  kom  for  at  gøre  et  hus  rent  og  lave  et  måltid. 
Men  de  kunne  på  ingen  måde  vide  at  de  reparerede 
hjerter  og  helede  sår  og  førte  en  familie  sammen  igen. 
□ 


P 

m 


24 


BØRNESTJERNEN 

August  1988 


ISBN  0107-2145 


Læs  1  Ne.  8  i  Mormons  Bog  og  find  så 
følgende  ting  i  billedet: 

Livets  træ;  det  levende  vandskiide; 
jernstangen;  Lehi med  sin  kone  og 
sønner,  Nephi  og  Sam,  smager  på 
træets  frugt;  den  lige  og  snævre  sti; 
de  forbudne  stier;  den  urene  flod;  de 
mørke  tåger;  den  store  og  rummelige 
bygning. 


Jerry Harstort 

FRED,  MIN  BROR 


Nina  Lewis 


Far  lagde  en  bunke  bøger  på  bordet  og  sagde: 
„I  aften  til  familieaften  skal  vi  skrive  vore  vidnes- 
byrd i  en  Mormons  Bog.  Øv  jer  først  på  et  stykke 
papir.  Brug  så  jeres  pæneste  håndskrift  og  skriv  jeres 
vidnesbyrd  på  indersiden  af  omslaget  og  underskriv 

med  jeres  navn.  Vi  klistrer  et  billede  af  jer  nedenunder 
og  i  morgen  giver  jeg  bøgerne  til  biskoppen,  så  giver 
han  dem  til  missionærerne." 

„Det  var  en  god  idé,"  sagde  mor.  „Måske  vil  det  vi 
skriver  inspirere  nogen  til  at  slutte  sig  til  kirken.  Lad  os 
også  sætte  vor  adresse  under  billederne,  for  måske  vil 
nogen  skrive  tilbage  til  os." 


:'' 


David  og  Anna  rakte  ivrigt  ud  efter  et  stykke  papir. 

„Jeg  vil  forklare  om  præstedømmet  og  hvordan  jeg 
blev  ordineret  til  diakon,"  sagde  David. 

„Jeg  vil  skrive  om  vores  familie  og  hvordan  vi  kan 
være  sammen  evigt,"  sagde  Anna. 

Jan  sad  bare  og  stirrede  på  sit  papir. 

Snart  skrev  alle  ivrigt  undtagen  Jan.  Flere  minutter 
senere  stoppede  mor  og  sagde:  „Jan,  hvad  er  der 
galt?" 

„Ingenting,"  mumlede  han. 

„Kan  du  ikke  finde  ud  af,  hvad  du  vil  sige?"  spurgte 
far. 


„Mit  navn  er  Jan  Richardt.  Jeg  er  syv  år 
gammel.  Snart  bliver  jeg  otte.  Når  jeg  bliver  otte 
v,ljegbt,ve  døbt  ved  nedsænkning  lige  som 

sommedl  w  f  "  **  "*  ******  ™9 

som  medlem  af  Jesu  Kristi  Kirke  af  Sidste  Dages 

dulf;~e9?°r'  atdGter 'Usande kirke  Hvis 
du  vi,  læse  denne  bog  og  bede  om  denr  vil  vor 
himmelske  Fader  fortælle  dig  at  lærdommene  i 
den  er  sande.  Så  kan  du  også  blive  døbt  Vær 

dlfiVV^  °9  f0næ"e  mig  hvorda»  ^  følte 
det  da  du  læste  denne  bog. 


Med  venlig  hilsen 


Jan  Richardt 


Jan  rystede  sit  hoved. 

„Måske  kunne  du  skrive,  at  kirken  har  en  levende 
profet,"  foreslog  mor,  „eller  hvordan  vi  læser  i  Mor- 
mons Bog  hver  dag  som  en  familie,  og  hvordan  det 
hjælper  os  med  at  træffe  de  rigtige  valg." 

„Ja,  det  kan  jeg  vel,"  sagde  Jan.  Han  kiggede  lidt 
mere  på  sit  papir.  Hvad  kan  jeg  sige,  som  vil  hjælpe  no- 
gen? tænkte  han.  Hvem  vil  nogensinde  tro  på  hvad  en 
7-årig  siger? 

Jan  tænkte  på  sin  næste  fødselsdag.  Der  var  fire  må- 
neder til  den,  og  så  skulle  han  døbes.  En  idé  begyndte 
at  tage  form  i  hans  hoved,  og  han  begyndte  at  skrive. 
Flere  gange  krøllede  han  sit  papir  sammen  og  smed  det 
væk,  men  han  blev  ved  med  at  arbejde  med  projektet. 

Alle  andre  var  færdige  med  at  skrive,  da  Jan  endelig 
begyndte  at  overføre  sit  vidnesbyrd  til  indersiden  af 
omslaget  i  sin  Mormons  Bog.  Da  han  var  færdig,  læste 
han  det  en  sidste  gang. 

Tilfreds  klistrede  Jan  forsigtigt  sit  billede  nedenun- 
der, skrev  sin  adresse  og  lagde  sin  bog  oven  i  bunken. 

„Er  alle  færdige?"  spurgte  far. 

„Ja,"  svarede  Jan.  „Det  var  faktisk  svært!" 

„Sommetider  er  det  svært,  at  prøve  at  udtrykke 
sine  følelser,"  nikkede  far.  „Men  at  dele  sit  vidnesbyrd 
hjælper  ikke  bare  en  anden  med  at  lære  noget  om 
kirken.  Det  vil  også  få  dit  vidnesbyrd  til  at 
vokse." 

„Er  det  derfor  jeg  har  det  så  godt  lige  nu?"  spurgte 
Jan. 

„Det  er  jeg  sikker  på.  Og  når  en  eller  anden  får  din 
bog  og  læser  det  du  skrev,  vil  han  måske  også  få  den 
samme  gode  følelse." 

Hver  dag  efter  skoletid  løb  Jan  ivrigt  hjem.  Han 
håbede  at  få  et  svar  fra  den  person,  der  fik  hans 
Mormons  Bog. 

Men  det  var  Anna,  der  begejstret  en  dag  sagde: 
„Et  svar!  Et  svar!  Jeg  fik  et  svar!"  Og  tre  dage  efter  fik 
både  far  og  David  et  brev. 

„Mit  brev  kom  hele  vejen  fra  den  anden  side  af 
jorden,"  pralede  David. 

Tårer  sprang  ud  af  Jans  øjne.  Han  krøb  rundt  til  bag- 
siden af  huset  og  satte  sig  ved  sit  yndlingstræ. 

Mor  kom  ud  og  satte  sig  ved  siden  af  ham.  Hun  sad 


der  stille  nogle  minutter,  så  sagde  hun:  „Du  er  virkeligt 
skuffet,  ikke?  Vil  du  tale  om  det?" 

Jan  tøvede,  tørrede  så  tårerne  væk  med  bagsiden  af 
sin  hånd.  „Hvad  hvis  personen,  som  får  min  bog  griner 
ad  det  jeg  sagde?  Hvad  hvis  han  synes  jeg  er  dum? 
Hvad  hvis  han  tror  at  et  barn  ikke  ved  noget,  og  han 
beslutter  sig  for  ikke  at  læse  min  bog?" 

Mor  lagde  blidt  sin  arm  rundt  om  Jan.  „Ingen  vil 
grine.  Han  vil  vide  at  du  er  meget  oprigtig  og  at  du 
holder  af  ham.  Og  børn  kan  tit  røre  folks  hjerter  på 
en  måde,  som  voksne  ikke  kan." 

„Hvorfor  har  jeg  så  ikke  fået  et  svar?" 

„Det  ved  jeg  ikke,  men  jeg  er  sikker  på  at  der  er  en 
god  grund.  Måske  har  missionærerne  endnu  ikke  fun- 
det den  rigtige  familie  at  give  din  Mormons  Bog  til.  Og 
selv  om  vi  kan  lide  det  eller  ej,  så  betyder  det  ikke  at  de 
personer  der  får  bøgerne  vil  acceptere  dem,  bare  fordi 
vi  bar  vores  vidnesbyrd.  Der  er  heller  ingen  der  har 
skrevet  til  mig  endnu,  så  lad  os  bare  håbe  at  vi  stadig 
vil  få  breve.  Nogen  gange  tager  det  bare  lidt  tid." 

Den  aften  da  han  gik  i  seng  bad  Jan:  „Kære  himmel- 
ske Fader,  vær  rar  at  hjælpe  missionærerne  med  at  fin- 
de den  rigtige  person  til  min  Mormons  Bog.  Velsign 
ham  til  ikke  at  grine  af  det  jeg  skrev.  Velsign  ham  til  at 
læse  Mormons  Bog  og  få  et  vidnesbyrd.  I  Jesu  Kristi 
navn.  Amen." 

Dage  blev  til  uger.  Endelig  var  det  den  dag  Jan 
skulle  døbes.  Lige  før  frokost  kom  Anna  løbende  ind 
i  huset  og  råbte:  „Jan!  Jan!  Se  hvad  postbudet  lige 
kom  med." 

Jan  tog  kuverten  Anna  viftede  med  og  rev  den 
hurtigt  op. 

Den  aften,  den  30.  august,  hviskede  Jan  da  han 
kom  op  af  dåbens  vande:  „Fred  være  med  dig,  Tuilolo. 
Fred  være  med  dig."  □ 


„Kære  Jan  Richardt, 

Undskyld  det  tog  så  lang  tid  at  skrive.  Mit  navner 
Tuilolo  Tuiaaga.  Jeg  bor  med  min  kone  og  fire  børn , 
Pago  Pago  på  øen  Tutuila  på  Samoaøerne.  En  dag 
kom  dine  missionærer.  Jeg  havde  travt  i  mit  bager, 
og  havde  ikke  tid  til  at  lytte,  men  min  kone  lyttede 
oq  beholdt  din  bog  og  læste  den.  hJ,.+  ^„ori 

Så  skete  der  noget  slemt  for  min  familie.  Mit  bager, 
brændte.  Vores  syge  baby  fik  det  værre.  Lægerne 
prøvede  alt  hvad  de  kunne,  men  stakkels  Sma døde 
P  Min  kone  sagde  at  Gud  elsker  Sina.  Gud  elsker  os. 
Hun  sagde  at  Han  bekymrer  sig.  Jeg  blev  meget 
I         vred  Jeg  råbte:  ,Hvis  Han  elsker  osr  hvorfor 
é         brændte  bageriet?  Hvorfor  døde  Sma? 
*  En  nat  havde  jeg  meget  ondt  indvendig  Jeg 

kunne  ikke  sove.  Jeg  sad  i  mørket.  Bogen  la  ved  mm 
stol.  Jeg  havde  lyst  til  at  brænde  bogen.  Jeg 
samlede  den  op.  Jeg  så  dit  billede  og  ****** 
vidnesbyrd.  Så  læste  og  læste  jeg  bogen.  Jeg læste 
igen  det  du  skrev.  Ånden  fortalte  mig  at  jeg  havde 
fundet  sandheden.  Jeg  troede.  Jeg  vækkede  mm 
kone.  Vi  græd  og  bad.  Jeg  bad  Gud  om  at  tilgive 
min  vrede.  Fred  kom  til  min  sjæl. 

Hele  vores  familie  skal  døbes  den  30.  august.  Vi  er 
meget  lykkelige.  Jeg  takker  dig  fordi  du  sendte  en 
Mormons  Bog. 

Fred  være  med  dig,  min  bror, 

Tuilolo  Tuiaaga" 


Prik  til  prik 

Forbind  prikkerne  og  find  den  hat  du  bedst  kan  lide 

Bølget  labyrint 

Følg  den  ubrudte  vej,  der 
fører  dig  ud. 

perlerne 


en  cirkel  rundt  om  tallet,  der  viser  hvor  mange  perler  der  er  på  snoren 

Denne  side  vil  også  være  sjov  at  farvelægge,  når  du  har  lavet  alle  opgaverne. 


Kom  hviledagen 
i  nu,  så  du 
.holder  den 

"I"!  dage  sRal  du 
arbejde  og  g*«  ai 

arbejde  udføre-   . 
Thi  i  seks  dage ^gj 
Herren  ^melen.^ 

nar       In  helliget  den. 

|2  Mos.  20:8-11)- 


f(7 


Sør>daa  «... _        — ^^~^ 


Oster** 

Uoft%'erelPU*e*. 

y  natf^ermøcye 


Ira*.. 


■as?' 

^?oåtJeSUs 

n  helste  p      °r  hi*- 


*«*£*•****•, 


Vi  gør  ikke  mange  af  de  ting 


gør  pa  andre  dage,  fordi  søndag  bør  være 

]  IT— 

egen  liste  med  forskellige  ting  du  kan 

gøre  p 
aktiviteter: 


,n  dag  med  tilbedelse  og  hvile.  Lav  din 
■e  med  forskellige  ting  du  kan 

gøre  pa'søndage.  Her  er  nogle  forslag  til 


Besøg  en  nabo. 

Læs  og  spil  en  lignelse  eller 
en  anden  historie  fra  skriften. 

Gå  en  tur. 

Skriv  og  illustrer  et  brev  til  en 
missionær  eller  nogen  du  kender. 

Ring  eller  skriv  til  din  bedstemor 
og  bedstefar  og  fortæl  hvor  meget 
du  elsker  dem. 


Læs  et  eller  flere  kapitler 
i  skrifterne. 


Skriv  i  din  dagbog. 

Tæl  eller  skriv  ned  alle 
de  smukke  ting  du  kan 
se  eller  tænke  på  som 
vor  himmelske  Fader 
har  givet  til  os. 

Dekorér  en  lille  æske  eller  en  passende  beholder 

med  farver,  farveblyanter,  garn,  papir  eller  stof.  Klip  så  din  liste  med 
søndagsaktiviteter  i  små  stykker  med  en  aktivitet  på  hver,  og  læg 
stykkerne  ned  i  din  søndagsæske. 

Vælg  hver  søndag  en  idé  fra  din  æske,  og  du  vil  vide  lige  præcist, 
hvad  du  skal  gøre, 

for  at  få  en  ærbødig  og  lykkelig  dag. 

Det  skrækkelige  budskab,  at  der  var  ild  i  fængslet, 
spredtes  hurtigt  blandt  lamaniterne  i  Nephis 
land.  Og  mange  skyndte  sig,  for  at  se  hvad  der 
var  sket  med  Helamans  sønner,  Lehi  og  Nephi,  som  den 
samme  dag  skulle  slås  ihjel.  Efter  at  have  omvendt  8000 
lamaniter  til  Guds  kirke,  var  Lehi  og  Nephi  blevet  smidt  i 
fængsel  og  havde  i  mange  dage  ingen  mad  fået.  Det  var  i 
dag,  at  soldaterne  skulle  slå  deres  nephitiske  fanger  ihjel. 

Aminadab,  der  var  nephit  af  fødsel  og  engang  havde 
hørt  til  kirken,  skyndte  sig  derhen  sammen  med  soldater- 
ne og  nysgerrige.  Da  de  kom  til  fængslet,  blev  de  forbav- 
sede ved  at  se  Lehi  og  Nephi  omgivet  af  en  ildsøjle.  Men 
varmen  var  så  stærk,  at  lamaniterne  ikke  kunne  komme 
fangerne  nær.  Og  da  de  så  at  Nephi  og  Lehi  stod  midt 
i  flammerne  og  ikke  blev  brændt,  blev  de  stumme  af 
forbløffelse. 

Selv  om  Nephi  og  Lehi  var  svage  af  sult  vidste  de  på 
grund  af  deres  trofasthed,  at  de  blev  beskyttet  mod  deres 
fjender.  De  talte  frimodigt  til  lamaniterne  og  sagde: 
„Frygt  ikke,  thi  det  er  Gud  der  har  vist  jer  disse  forunderli- 
ge ting  ...  at  I  ikke  . . .  kan  dræbe  os." 


Pludselig  rystede  jorden  og  en  stor  mørk  sky  dækkede 
de  forsamlede.  De  stod  lammede  af  frygt  og  fra  ovenover 
den  mørke  sky  lød  en  røst,  der  sagde:  „Omvend  jer ,  om- 
vend jer!  og  søg  ikke  mere  at  udrydde  mine  tjenere,  som 
jeg  har  sendt  til  jer  for  at  forkynde  jer  godt  budskab." 

Tre  gange  lød  stemmen  gennem  mørket.  Selvom  stem- 
men var  mild,  næsten  en  hvisken,  så  rystede  jorden  og 
fængslets  vægge  skælvede. 

Aminadab  vendte  sig  om  og  så  Nephis  og  Lehis  an- 
sigter skinne  gennem  den  mørke  sky.  Aminadab  råbte  til 
folket,  at  de  skulle  se,  skulle  tro  på  Nephis  og  Lehis  ord 
og  omvende  sig  og  tro  på  Kristus.  Lamaniterne  påkaldte 
ydmygt  Herren  i  stor  tro.  Pludselig  var  den  mørke  sky 
væk  og  de  var  også  omgivet  af  ild.  Guds  Helligånd  kom 
ned  fra  himlen  og  tog  bolig  i  deres  hjerter. 

„Og  det  skete,  at  der  hørtes  en  røst,  ja,  en  behagelig 
røst  ligesom  en  hvisken,  som  sagde: 

Fred,  fred  være  med  jer  på  grund  af  jeres  tro  på  min 
højtelskede  Søn  ..."  □ 

(Denne  historie  står  i  Helaman  5} 


En  historie  fra  skriften 

Arbejdet  med  at  oversætte  er  en  vigtig  del 
af  at  prædike  evangeliets  budskab  for  alle 
folkeslag,  stammer,  tungemål  og  folk 


Sandra  Williams 


På  en  kølig  aften  sidst  i  juni  1987  blev  stemmer 
opløftet  i  sang  udenfor  Oakland  California 
templet.  Havde  I  været  der,  ville  I  have  gen- 
kendt den  smukke  sang,  men  undret  jer  over  de 
ukendte  ord.  Sangen  var:  Thov  Vaj  Tswv  Kom  Peb  Rov 
Sib  Vom  Dua,  eller  „Gud  vær'  med  dig,  til  vi  ses  igen" 
sunget  på  hmong.  Mange  bjergstammer  i  Laos,  Syd- 
østasien taler  hmong.  Det  er  modersmål  for  Kua  Lo  og 
hans  brødre  Yia  Lo  og  Chong  Lee  Lo,  der  lige  havde 
fået  deres  familier  beseglet  til  sig  i  templet.  Det  var  en 
af  de  lykkeligste  dage  i  deres  liv. 

Familierne  Lo's  omvendelse  og  sangen  de  sang  er 
kun  dele  af  en  meget  større  og  endda  mirakuløs  histo- 
rie om  kirkens  anstrengelser  for  at  prædike  evangeliet 
til  „alle  folkeslag,  stammer,  tungemål  og  folk"  (L&P 
133:37). 

Familierne  Lo  kom  først  i  kirken  i  et  ward  i  Salt  Lake 
City,  hvor  de  mødte  Scott  Jenkins,  stavsmissionspræ- 
sidenten.  Han  begyndte  med  hjælp  fra  Brian  Walker, 
en  tidligere  missionær  som  talte  thai,  at  undervise  fa- 
milierne Lo.  Bror  Walker  præsenterede  det  evangeliske 
budskab  på  thai,  som  Kua  Lo  så  oversatte  til  hmong 
for  sin  familie  og  venner. 

På  trods  af  vanskelighederne  med  at  tale  sammen, 
modtog  familierne  Lo  begejstret  evangeliet,  fortsatte 
med  at  komme  i  kirken  og  blev  kernen  i  en  hmongta- 
lende  gren.  Med  tiden  kunne  kirkens  Translation  Divi- 
sion (oversættelsesafdeling)  sørge  for  udgaver  af  nad- 
verbønnerne på  hmong,  dele  af  Håndbog  i  evangeliske 
principper  og  nogle  salmer,  og  grenens  medlemmer 
kunne  afholde  hele  møder  på  deres  modersmål.  Sene- 
re modtog  de  komplette  udgaver  af  Håndbog  i  evangeli- 
ske principper  og  Historier  fra  Mormons  Bog. 

Efter  familierne  Lo's  dåb  blev  Kua  Lo  kaldet  til  at  tje- 
ne som  grenspræsident  for  den  første  asiatiske  gren  i 
Salt  Lake  City.  Han  bor  nu  i  Bakersfield  i  Californien, 
hvor  han  tjener  som  præsident  for  den  asiatiske  gren 
dér.  Bror  Lo  fortæller  hele  tiden  om  evangeliet  blandt 
sit  folk  og  har  været  ansvarlig  for  mindst  90  dåb. 

Bror  Lo  kan  vidne  om  Helligåndens  indflydelse  på 
hans  omvendelse,  en  indflydelse  der  kunne  mærkes 
på  trods  af  sprogbarrierer.  Men  uden  evangeliske  ma- 
terialer oversat  til  hmong,  kunne  familierne  Lo  have 
ventet  meget  længere  end  de  gjorde  med  at  modtage 
templets  velsignelser.  Måske  havde  de  aldrig  modta- 
get dem. 

Evangeliets  principper  gøres  tilgængelige 

Som  forberedelse  på  opfyldelsen  af  Herrens  løfte,  at 
en  dag  „skal  enhver  høre  evangeliets  fylde  i  sit  eget 
sprog"  (L&P  90:11)  etablerede  Det  Første  Præsident- 
skab og  De  Tolvs  Kvorum  i  1965  kirkens  Translation 
Division.  Medarbejderne,  hvad  enten  de  er  ved  hov- 
edsædet i  Salt  Lake  City  eller  ved  et  af  lokalkontorerne 
over  hele  verden,  arbejder  i  det  stille  med  at  gøre 

evangeliets  velsignelser  tilgængelige  for  flere  og  flere 
mennesker.  Denne  opgave  opfyldes  ved  at  udgive 
Mormons  Bog  og  andre  kirkematerialer  og  -blade  på 
omtrent  150  sprog. 

Brødrene  ledede  oprettelsen  af  afdelingen  på  et  tids- 
punkt, hvor  moderne  teknologi  i  form  af  computere 
gør  oversættelse  lettere  og  hurtigere  end  nogensinde 
før,  selv  på  sprog  der  bruger  særlige  symboler  og  bog- 
staver. 

Men  computere  mangler  inspiration  og  derfor  har 
Herren  forberedt  mange  individuelle  oversættere  til  ar- 
bejdet. F.eks.  havde  en  supervisor  i  1980  opgaven  at  få 
kirkematerialer  oversat  til  bengalsk,  et  sprog  der  tales  i 
Indien  og  Bangla  Desh.  På  det  tidspunkt  var  han  ude 
af  stand  til  at  finde  medlemmer  af  kirken,  der  kendte 
sproget,  så  han  henvendte  sig  til  to  lærere,  der  ikke 
var  medlemmer  af  kirken.  Supervisoren  håbede  så,  at 
når  deres  oversættelse  var  afsluttet,  at  kunne  finde  et 
medlem  til  at  gennemgå  oversættelsen  for  lærdoms- 
mæssig  og  grammatisk  nøjagtighed. 

Som  var  det  et  svar  på  hans  behov,  læste  han  en  arti- 
kel om  Towhid-ul  Alam,  en  nylig  omvendt  fra  Bangla 
Desh,  der  studerede  ved  Brigham  Young  Universitetet 
på  Hawaii.  Takket  være  bror  Alams  hjælp  blev  Uddrag 
af  Mormons  Bog  på  bengalsk  trykt  i  New  Delhi,  Indien  i 
1985. 

Behovet  for  at  gøre  noget  for  Herren 

Sommetider  arbejder  Herren  på  andre  måder.  Søster 
Sampson-Davis  fra  Ghana  blev  inspireret  til  at  over- 
sætte Mormons  Bog  til  sit  modersmål,  fante,  endda  før 
Translation  Division  blev  tildelt  opgaven.  Søster  Davis 
nød  at  være  sammen  med  kristne  mens  hun  voksede 
op.  Hun  blev  som  ung  så  imponeret  af  og  taknemme- 
lig for  Kristi  offer,  at  hun  følte  et  stort  behov  for  at  gøre 
noget  for  ham.  Efter  hun  havde  lært  engelsk  i  Holland 
og  vendt  tilbage  til  Ghana,  hvor  hun  sluttede  sig  til 
kirken,  fandt  hun  næsten  40  år  senere  en  mulighed  for 
at  opfylde  sin  pigedrøm.  Søster  Sampson-Davis  blev 
en  aften  efter  hun  havde  været  ved  et  nadvermøde 
klar  over,  at  nogle  i  forsamlingen  ikke  sang  fra  salme- 
bogen, fordi  de  ikke  kunne  engelsk.  Hun  følte  sig  på- 
virket til  at  oversætte  evangeliske  materialer  til  sit  folks 
bedste,  og  den  nat  oversatte  hun  „Jeg  er  Guds  kære 
barn."  Oversættelse  af  andre  salmer  fulgte. 

Opmuntret  af  udførelsen  af  disse  små  oversættelses- 
arbejder følte  søster  Sampson-Davis  sig  ledet  til  den 
enorme  opgave,  hun  var  blevet  forberedt  til,  i  så  man- 
ge år  -  oversættelsen  af  Mormons  Bog  til  fante.  Da  kir- 
kens Translation  Division  gennemgik  søster  Sampson- 
Davis'  oversættelse  af  Mormons  Bog  var  de  forbløffede 
over,  at  denne  skolelærer  med  kun  lidt  eller  ingen  pro- 
fessionel erfaring  med  oversættelse,  kunne  lave  en  så 
glimrende  oversættelse  med  en  så  høj  grad  af  nøjag- 
tighed. 


Søster  Sampson-Davis  er  et  eksempel  på  kvaliteten 
og  indstillingen  hos  de  oversættere  Herren  har  forbe- 
redt og  forbereder  til  brug  af  Translation  Division.  For 
tiden  arbejder  afdelingen  med  oversættelse  af  lær- 
domsmæssige  materialer  til  mindst  et  større  sprog  i 
hvert  land  i  verden.  Dette  projekt,  som  blev  godkendt 
af  Det  Første  Præsidentskab  i  1986  og  kaldes  „Hver 
Nation",  vil  føre  til  læsematerialer  på  endnu  flere 
sprog  i  løbet  af  de  næste  få  år. 

Som  „lys  for  deres  eget  folk" 

Programmets  navn,  „hver  nation",  er  hentet  fra  en 
tale  af  præsident  Spencer  W.  Kimball  i  1978,  hvor  han 
sagde: 

„Hvis  vi  kun  gør  en  lille  begyndelse  i  hver  nation, 
vil  omvendte  blandt  hver  stamme  og  tungemål  snart 
træde  frem  som  lys  for  deres  eget  folk  og  evangeliet  vil 
derved  blive  prædiket  i  alle  nationer  før  Herrens  kom- 
me." (Seminar  for  regionalrepræsentanter,  oktober 
1978). 

Eb  Davis,  direktør  for  Translation  Division,  siger  om 
programmet:  „Brødrene  er  inspireret  i  deres  ledelse  af 
dette  arbejde.  I  begyndelsen  troede  vi  at  mange  af 
sprogene  i  programmet,  ,hver  nation'  var  så  sjældne, 
at  vi  ville  have  vanskeligheder  med  at  finde  oversæt- 
tere, men  vi  fandt  ud  af  at  vejen  var  forberedt  for  os. 
F.eks.  fandt  vi  20  medlemmer  af  kirken  fra  Seycheller- 
ne -  øer  mellem  Indien  og  Afrika  -  der  kunne  hjælpe 


os.  Vi  har  40  medlemmer  fra  Uganda  vi  kan  kalde  på 
og  vi  har  lokaliseret  fire  personer  i  Salt  Lake  dalen,  der 
taler  etiopisk." 

Lowell  Bishop,  der  har  tilsyn  med  afrikanske  sprog, 
fortæller  at  de  fleste  af  oversætterne  til  disse  sprog  kun 
har  været  medlemmer  af  kirken  så  længe  som  pro- 
grammet „hver  nation"  har  eksisteret.  Han  tilføjer  at 
ved  næsten  alle  sprog  afdelingen  har  arbejdet  med 
indtil  nu,  er  der  virkeligt  et  medlem  der  er  „trådt 
frem"  for  at  udføre  oversættelsen. 


Tilbage  til  deres  modersmål 


Som  et  eksempel  nævner  bror  Bishop  de  medlem- 
mer, afdelingen  fandt  til  at  oversætte  materialer  til  de 
to  sprog  i  Zaire  -  lingaia  og  tshiluba.  Alfonso  og 
Maguy  Muanda  har  travlt  med  deres  egen  virksomhed 
og  er  aktive  som  stavsmissionærer,  alligevel  finder  de 
tid  til  at  udføre  et  fremragende  arbejde  med  at  over- 
sætte kirkematerialer  til  lingaia. 

Tshiluba  er  modersmål  for  Ambrose  og  Louise  Mas- 
sala,  men  da  de  fik  deres  uddannelse  boede  de  i  et  om- 
råde i  Zaire,  hvor  der  tales  swahili  og  det  blev  deres 
daglige  sprog.  Kort  efter  at  de  blev  gift  foreslog  Am- 
brose at  de  vendte  tilbage  til  at  tale  tshiluba  med 
hinanden.  Louise  syntes  det  var  et  mærkeligt  forslag, 
fordi  de  da  havde  talt  swahili  i  flere  år.  De  begyndte 
imidlertid  at  tale  tshiluba  igen,  og  deres  børn  voksede 
op  og  talte  tshiluba  hjemme.  Overrasket,  da  de  blev 
spurgt  om  de  ville  oversætte  materiale  til  tshiluba,  sag- 
de Louise,  at  hun  endelig  forstod,  hvorfor  Ambrose 
blev  inspireret  til  at  igen  at  bruge  et  sprog  de  næsten 
havde  glemt. 

Men  om  sproget  er  tshiluba,  hmong  eller  et  af  de 
mange  andre  sprog,  som  kirkens  Translation  Division 


bliver  bedt  om  at  arbejde  med,  så  skal  budskabet 
„oversættes"  til  den  enkelte  sidste  dages  helliges  hver- 
dag. Ligesom  bror  Kua  Lo  har  vi,  når  vi  engang  har 
evangeliet,  brug  for  at  fortælle  det  til  familiemedlem- 
mer, naboer  og  venner,  så  at  vi  sammen  alle  kan  tale 
evangeliets  evige  sprog. 

Vigtigheden  af  at  prædike  evangeliet  er  ofte  blevet 
understreget  af  præsident  Ezra  Taft  Benson.  Ved  en 
lejlighed  sagde  han:  „Det  kræves  af  os  at  vi  skal  bringe 
Jesu  Kristi  evangelium  ud  til  alle  verdens  lande  .  .  . 
Denne  befaling  om  at  bringe  evangeliet  ud  til  alle  na- 
tioner, stammer  tungemål  og  folk,  er  et  af  tegnene, 
hvorved  troende  kan  se  at  tiden  er  nær  hvor  Frelseren 
vil  vende  tilbage."  (Befalingen  til  os  om  at  få  evangeliet  ud 
til  hele  verden,  Den  danske  Stjerne,  oktober  1984,  s.  88).  D 

Sandra  C.  Brinley, 
som  fortalt  til 
David  Brinley 


m    eg  kan  tydeligt 
m    huske  den  første 
M  gang  jeg  så  Jamie. 
-r    Hendes  lange  mørke  hår 
var  flettet  og  pænt  truk- 
ket bag  hendes  lille  hoved. 
Hendes  øjne,  store  og  blide 
med  et  brunt  skær,  kiggede 
sky  rundt  i  værelset,  mens 
søster  Jones  fra  Primarypræsi- 
dentskabet førte  hende  til  en  29 


plads.  Det  var  min  første  dag  som  lærer  i  Primary  i 
et  nyt  ward,  og  alligevel,  med  mine  mange  tanker  om 
mit  nylige  bryllup,  nye  venner  og  en  ny  kaldelse,  var 
der  noget  ved  Jamie  der  tiltrak  min  opmærksomhed. 

Da  vi  deltes  til  klasser  blev  jeg  opslugt  af  min  lektie 
i  Væbner  A  klassen  og  en  tid  glemte  jeg  det  øjeblik, 
hvor  jeg  lagde  mærke  til  Jamie.  Fem  minutter  inde  i 
lektien  lød  der  et  stille  bank  på  døren  og  søster  Jones 
fulgte  Jamie  hen  til  en  stol  i  den  cirkel  vi  havde  lavet. 
Hendes  kønne  ansigt  så  på  gulvet,  kastede  kun  en- 
gang imellem  et  blik  op  der  afslørede  hendes  høje 
kindben  og  fine  træk. 

Hendes  ansigtsudtryk  havde  et  uskyldigt  og  intelli- 
gent skær,  der  igen  blev  skjult  da  hendes  opmærksom- 
hed vendte  tilbage  til  gulvets  fliser.  Som  klassen  skred 
frem  blev  hun  mere  og  mere  involveret  i  aktiviteterne, 
smilede  ofte  og  besvarede  spørgsmål  om  profeterne  vi 
studerede.  Hun  lyttede  med  fuld  opmærksomhed  på 
hele  lektien  med  foldede  arme  og  talte  kun  når  der 
blev  bedt  om  svar. 

Da  de  andre  børn  var  gået  til  nadvermødet  vendte 
jeg  mig  om  fra  at  tørre  tavlen  af  og  så  hende  stadig  sid- 
dende tålmodigt,  som  om  hun  ventede  på  at  jeg  skulle 
blive  færdig. 

„Skal  du  ikke  til  nadvermøde?"  spurgte  jeg  og  satte 
mig  i  den  lille  stol  ved  siden  af  hende. 

Hun  glattede  læggene  på  sin  pænt  strøgne  kjole  og 
så  langsomt  op  på  mig. 

„Jo.  Må  jeg  gå  med  dig?"  lød  hendes  stemme  læng- 
selsfuldt, som  om  ønsket  kunne  mishage  mig. 

„Selvfølgelig,"  svarede  jeg.  „Jeg  vil  hjælpe  dig  med 
at  finde  dine  forældre,  men  vi  må  skynde  os  -  mødet 
begynder  snart." 

„Min  mor  kommer  ikke  i  kirke." 

„Ah,  ja,  så  må  det  være  din  bedstemor.  Hvor  er 
hun?"  ' 

De  små  hænder  standsede  deres  glattende  bevægel- 
ser og  faldt  ned  i  hendes  skød. 

„Der  kommer  ingen  med  mig.  Jeg  kommer  bare  af 
mig  selv." 

„Ingen?  Du  må  da  have  venner  eller  slægtninge  du 
kommer  med." 

Hun  rystede  enkelt  på  hovedet  og  tog  min  hånd, 
som  om  vi  skulle  gå.  „Må  jeg  ikke  godt  sidde  med 
dig?" 

Jeg  smilede  til  det  oprigtige  lille  ansigt.  „Selvfølgelig 
må  du  det." 

Hun  smilede  med  et  varmt  udtryk,  der  udstrålede 
den  kærlighed,  som  små  børn  helt  spontant  kan  give, 
og  trak  mig  ud  af  døren  mod  kirkesalen. 

Efter  mødet  nærmede  søndagsskolepræsidenten  sig, 
mens  Jamie  talte  med  min  mand  Dave. 

„Jeg  ser  du  allerede  har  mødt  Jamie.  Jeg  håbede  at 
hun  ville  komme  i  din  klasse." 

Jeg  trak  ham  lidt  til  side.  „Jamie  fortalte  mig,  at 
ingen  bringer  hende  til  kirke.  Hvordan  kommer  hun 
her?  Samler  en  fra  biskoprådet  hende  op?" 

Han  rystede  på  hovedet  og  smilede  på  en  mærkelig 
forvirret  måde.  „Nej.  Hun  kommer  bare  til  kirken  hver 
søndag  og  venter  på  at  møderne  begynder  -  og  jeg 
mener  hver  søndag." 

Da  han  gik  for  at  tage  sig  af  noget  andet,  satte  jeg 
mig  ned  og  betragtede  Jamie,  mens  hun  talte  med 
Dave.  Hvad  inspirerede  et  barn  på  hendes  alder  til  så 
trofast  at  komme  i  kirken?  Var  det  muligt  for  en  9-årig 
at  besidde  så  meget  åndelig  modenhed?  Jeg  besluttede 
at  finde  ud  af  mere  om  denne  gådefulde  lille  pige. 

Ugen  gik  hurtigt  da  arbejde  og  hjemmet  udfyldte 
min  tid.  Så  var  det  søndag  og  min  klasse  begyndte  at 
komme  ind  i  Primary.  Det  var  ikke  før  fem  minutter 
efter  mødet  var  begyndt,  at  jeg  så  Jamie,  lidt  forpustet 
kante  sig  ind  på  bageste  række.  Efter  klassen  kom  hun 
som  sædvanlig  hen  for  at  snakke.  Jeg  kunne  ikke  lade 
være  med  at  drille  hende,  da  jeg  så  hendes  højtidelige 
ansigt. 

„Det  må  være  første  gang  i  dit  liv  du  nogensinde  er 
kommet  for  sent  i  kirke!  Du  ser  ud  som  om  du  har 
løbet  hele  vejen." 

Hun  stirrede  op  på  mig  og  modtog  min  bemærkning 
i  fuld  alvor.  „Jeg  er  ked  af  at  jeg  kom  for  sent.  I  går  af- 
tes inviterede  min  veninde  mig  over  for  at  sove  og  jeg 
glemte,  at  det  var  søndag  i  dag,  indtil  det  var  meget 
sent.  Så  løb  jeg  hjem,  men  jeg  må  have  sovet  over 
mig." 

Jeg  var  lammet.  „Du  mener,  at  du  helt  alene  gik 
hjem  fra  din  venindes  hus?" 

Hun  nikkede  langsomt,  som  om  det  havde  været  en 
tilståelse.  Min  drillende  indstilling  blev  hurtigt  erstat- 
tet af  en  af  kærlighed  og  beundring.  Jeg  besluttede 
igen  at  finde  ud  af  mere  om  Jamies  baggrund. 

Sent  den  søndag  eftermiddag  tog  jeg  hen  hvor  Jamie 
boede  for  at  aflevere  noget  materiale  til  forberedelse  af 
næste  uges  klasse.  Jeg  gik  op  til  døren  og  bankede  på. 
Da  døren  blev  åbnet  blev  jeg  helt  overvældet  af  lugten 
af  tyk  cigaretrøg,  som  hang  i  den  halvmørke  stue.  Den 
sure  lugt  af  øl  blandede  sig  med  den  og  fik  mine  øjne 
til  at  løbe  i  vand.  Stående  i  døren  var  en  stor  kraftig 
mand  klædt  i  afblegede  bukser  og  en  undertrøje.  Hans 
brede  og  ubarberede  ansigt  betragtede  mig  koldt,  idet 
han  først  så  på  mit  lektiehæfte  fra  Primary  og  så  direk- 
te ind  i  mine  øjne.  Hans  egne  var  røde  og  blodskudte, 
men  de  stirrede  uden  at  blinke,  mens  jeg  stammende 
forsøgte  at  sige  noget  -  hvad  som  helst. 

„Er  Jamie  hjemme?  Jeg  har  nogle  ting  til  hende  fra 


:;>■' 


klassen."  Jeg  overvejede  kort  at  det  ville  være  uklogt 
at  nævne  hvilken  slags  klasse.  Til  min  overraskelse 
blev  hans  ansigtstræk  lidt  blødere.  Han  havde 
åbenbart  afgjort  at  jeg  var  en  slags  sælger.  Han 
bad  mig  komme  ind,  så  jeg  trak  vejret  dybt  og 
gik  ind  i  rummet. 

Røg  hang  under  loftet  og  irriterede  min  hals 
når  jeg  trak  vejret.  Igennem  tågen  kunne  jeg  se 
en  medtagen  brun  sofa  og  tilhørende  stole. 
Der  sad  to  andre  mænd  og  en  kvinde  blandt  en 
flok  ølflasker  og  spillede  kort  ved  bordet.  De 
tunge  gardiner  var  trukket  helt  for,  så  der  ikke 
kom  noget  sollys  ind  i  rummet,  der  blev  oplyst 
af  en  enkelt  pære,  der  hang  ned  fra  loftet. 

Kvinden  så  op  på  mig  med  et  forvirret  udtryk. 
Selv  om  hendes  hår  var  meget  lysere  end  Jamies,  så 
kunne  jeg  se  træk  der  svarede  til  Jamies  bag  ved  den 
mørke  læbestift  og  øjenmakeup.  Mændene,  der  var 
klædt  næsten  som  ham,  der  havde  åbnet  døren, 
fortsatte  deres  spil,  som  om  jeg  ikke  var  der.  Jeg  gen- 
tog mit  spørgsmål  til  kvinden:  „Er  Jamie  hjemme? 
Jeg  har  nogle  ting  til  hende  fra  klassen." 

Mmmets  mørke  var  en 
kontrast  til  lyset  der  skinnede 
fra  Jamie. 

Hun  nikkede  langsomt  og  sjokkede  ud  af  rummet  og 
vendte  tilbage  efter  nogle  få  minutter. 

„Hun  er  ikke  hjemme.  Jeg  tror  hun  er  ude  og  lege 
med  nogle  venner  et  eller  andet  sted." 

„Javel.  Godt,  vil  du  være  sød  at  give  hende  disse 
ting?  De  er  fra  et  projekt  vi  lavede  i  klassen  i  dag." 

Hun  tog  billederne  og  bogen  og  lagde  dem  på  en 
stol.  Manden  ved  døren  åbnede  den  for  mig  og  jeg 
slap  ud  i  det  strålende  solskin  og  den  søde  efterårsluft. 

Mit  sind  blev  fyldt  med  tanker  og  billeder,  mens  jeg 
gik  hjem.  Hvordan  kunne  den  lille  pige  have  sådan  en 
åndelig  modenhed  og  hengivenhed?  Igen  og  igen  så 
jeg  rummets  mørke,  som  en  kontrast  til  lyset  der  skin- 
nede fra  Jamie.  Kunne  hun  blive  ved  med  at  komme 
i  kirken? 

Hvordan  ville  hun  lære  om  evangeliet  udenfor  klas- 
seværelset? Hvad  ville  motivere  hende  til  at  blive  ved  i 
årenes  løb?  Så  standsede  jeg  da  et  skriftsted  pludselig 
kom  til  mit  sind:  „Thi  se,  Kristi  ånd  gives  alle 
mennesker,  for  at  de  kan  kende  godt  og  ondt." 
(Moro.  7:16). 

Ordene  var  som  et  ekko  i  mit  sind  -  alle  mænd,  alle 
kvinder,  alle  piger,  alle  små  piger  uanset  hvor  hun  bor! 
Hvor  strålende  skinnede  det  lys  ikke  hos  Jamie,  for- 
stærket til  stråleglans  ved  hendes  omgivelsers  mørke! 
Jeg  besluttede  at  hjælpe  hendes  lille  lys  til  at  bevare  sin 
glød  indtil  det  havde  en  chance  for  at  vokse  og  stå 
alene. 

Fra  da  af  tilbragte  Jamie  hver  søndag  efter  kirke  no- 
get tid  hjemme  hos  os  med  at  spille,  spise  eller  bare 


D. 


a  Jamie  kom  klædt  i  hvidt  svulmede 
mit  hjerte  af  kærlighed  og  forundring.  Hun  så 
så  smuk  og  ren  ud,  som  en  datter  af  Gud. 


snakke.  Som  tiden  gik  beundrede  vi  hendes  indre  styr- 
ke mere  og  mere.  Hun  besad  en  fred  og  afklarethed, 
der  påvirkede  alle  omkring  hende. 

En  dag  da  vi  gik  hjem  sagde  hun  uventet:  „Sandy, 
jeg  ønsker  at  blive  døbt.  Jeg  er  9  år  gammel,  og  det  er 
på  tide  jeg  bliver  døbt,  men  jeg  kan  ikke  få  nogen  til  at 
gøre  det." 

Jeg  blev  fyldt  med  en  overvældende  kærlighed  til 
hende  da  disse  store  mørke  øjne  så  op  på  mig  med  en 
usædvanlig  styrke.  Jeg  gav  hende  et  stort  knus  og  vi 
hoppede  sammen  hjem  hånd  i  hånd. 

Jamie  blev  døbt  nogle  få  måneder  senere  af  en  af 
missionærerne  i  området.  Han  og  hans  kammerat  gen- 
nemgik lektierne  med  Jamie,  og  hendes  mor  gav  hen- 
de tilladelse  til  at  blive  døbt.  Dave  og  jeg  sad  på  den 
fjerde  række,  lige  bag  ved  Jamies  mor  og  søster.  Hen- 
des mor  så  på  en  eller  anden  måde  anderledes  ud  - 
lidt  lykkeligere  end  da  jeg  så  hende  i  sit  hjem.  I  begyn- 
delsen virkede  hun  lidt  utilpas  i  kirken,  men  det  så  ud 
som  om  at  mødets  ånd  fik  hende  til  at  føle  sig  godt  til- 
pas. Da  Jamie  kom  klædt  i  hvidt,  svulmede  mit  hjerte 
af  kærlighed  og  forundring.  Hun  så  så  smuk  og  ren 
ud,  da  hun  gik  ned  af  midtergangen.  Hun  smilte,  da 
hun  passerede  os,  en  9-årigs  lykkelige  smil,  en  Guds 
datters  yndighed. 

Jeg  så  hende  lytte  koncentreret  som  altid,  da  missio- 
nærerne holdt  taler  om  tro  og  lydighed,  og  vidste  at 
disse  ord  blev  undervist  med  Ånden  mens  ældsterne 
talte. 

Så  var  det  tid  at  gå  til  dåbsbassinet.  Jamie  tøvede 
ikke  da  hun  gik  ned  i  vandet.  En  begejstring  gik  igen- 
nem mig  og  Kristi  ord  da  han  sagde:  „Lad  de  små  børn 
komme  til  mig"  (Luk.  18:16),  fik  en  ny  betydning,  da 
jeg  så  en  lille  pige  gøre  præcis  det.  Hun  blev  så  be- 
kræftet, og  jeg  var  taknemmelig  over  at  høre  en  inspi- 
reret præstedømmebærer  bede  vor  himmelske  Fader 
om  at  velsigne  hendes  familie  til  at  støtte  hende  som 
medlem  af  kirken.  Jeg  sagde  „amen"  til  hans  bøn  med 
en  særlig  begejstring  og  vidste,  at  Jamie  nu  havde  en 
ledsager  til  at  vejlede  hende  hele  sit  liv  under  alle  om- 
stændigheder. Med  Helligåndens  hjælp  vil  hendes  lille 
lys  virkelig  vokse,  og  hun  vil  finde  stor  glæde  i  him- 
melriget. □ 


Sandra  C.  Brinley  er  engelsklærer  og  David  R.  Brinley  er  vejleder 

i  engelskundervisning  i  Japan,  hvor  de  er  medlemmer  af  Toyooka  grenen 

i  Japan  Kobe  missionen. 

LEDSAGELSE 


Gift  eller  enlig,  ung  eller  gammel, 

mand  eller  kvinde,  vi  har  alle  brug  for  at  pleje 

Herrens  Ånd  i  vort  liv. 


Ældste  Carlos  E.  Asay 
De  Halvfjerds'  Første  Kvorum 


For  mange  ugifte  sidste  dages  hellige,  især  nogle 
af  de  enlige  søstre,  er  bejleri  og  evigt  parforhold 
en  uopfyldt  drøm.  I  længes  efter  dem,  I  ved  at 
evigt  parforhold  er  en  afgørende  del  af  evangeliet,  og 
alligevel  føler  I  jer  frustrerede,  fordi  der  ikke  findes  en 
værdig  partner. 

Det  er  fristende  at  ønske,  at  jeg  på  et  øjeblik  kunne 
sætte  jer  sammen  med  perfekte  ægtefæller  og  sende 
jer  ind  i  evighederne  i  lykkelige  ægteskaber.  Men  så- 
dan en  løsning  ville  være  djævelsk.  I  husker  at  Satan 
ønskede  at  diktere  vort  livs  udvikling,  fjerne  vore 
prøvelser  og  valg,  og  på  den  måde  ødelægge  vor  Fa- 
ders plan  og  standse  vor  udvikling. 

Jeres  bejleri  med  en  dødelig  partner  er  ikke  noget  I 
alene  kan  afgøre  eller  planlægge.  Men  der  er  et  parfor- 
hold af  stor  og  evig  betydning,  som  I  har  hel  og  fuld- 
stændig kontrol  over.  Det  er  et  parforhold,  der  kan  fås 
og  nydes  af  alle,  uanset  alder  eller  køn.  Det  er  et  par- 
forhold der  heler  ensomhed,  motiverer  til  fremragende 
præstationer  og  giver  mening  til  livet.  Det  er  ledsagel- 
se af  et  af  guddommens  medlemmer  -  Helligånden, 
Talsmanden,  Åbenbareren,  Helliggøreren,  Herrens 
Ånd.  Det  er  et  forhold,  der  vil  sikre,  at  I  ikke  er  alene 
og  aldrig  vil  være  alene. 

Jordiske  parforhold  -  personer  imellem  en  anden  - 
er  vigtige  og  nødvendige,  og  hvis  de  kædes  sammen  af 
kærlighed  og  gensidig  respekt  kan  de  blive  himmelske 
i  natur  og  bringe  usigelige  glæder.  Den  slags  parfor- 
hold bliver  imidlertid  tomme  og  lidt  meningsløse  uden 
Helligåndens  påvirkning.  Intet  jordisk  parforhold  har 
nogensinde  overskygget  eller  i  vigtighed  overgået  det 
at  binde  en  person  til  Herrens  Ånd. 


ir 


Bad  om  det,  som  de  ønskede  mest' 


Det  er  betydningsfuldt  at  mens  Kristus  belærte  og 
bad  sammen  med  nephiterne,  så  „bad  de  om  det,  som 
de  ønskede  mest;  og  deres  ønske  var,  at  den  Helligånd 
måtte  blive  dem  givet"  (3  Ne.  19:9).  Som  medlemmer 


af  kirken  har  vi  gennemgået  de  nødvendige  trin,  bestå- 
ende af  tro,  omvendelse  og  dåb,  og  har  haft  bemyndi- 
gede hænder  placeret  på  vore  hoveder  for  at  vi  kunne 
modtage  Helligåndens  gave.  Men  ligesom  kærlighed 
mellem  venner  eller  partnere  må  plejes  og  næres  som 
en  sart  plante,  så  skal  et  parforhold  med  Helligånden 
også  plejes. 

Da  jeg  var  en  ung  mand  blev  jeg  forelsket  i  en  smuk 
pige.  Mere  end  noget  andet  i  verden  ønskede  jeg  at  få 
hendes  kærlighed  og  evige  ledsagelse.  Jeg  opførte  mig 
pænt,  talte  det  pæneste  sprog  jeg  kunne  og  levede  op 
til  mit  bedste  mens  jeg  bejlede  til  hende,  og  søgte  at 
opnå  hendes  velvilje.  Selv  efter  at  hun  var  blevet  lovet 
mig,  erkendte  jeg  behovet  for  at  fortsætte  bejleriet.  Mit 
ønske  var  og  er  stadig,  at  behage  hende  og  at  undgå  at 
skade  hende  på  nogen  måde.  Hun  er  min  inspiration, 
mit  motiv  til  at  leve  på  et  højt  og  ædelt  plan. 

Helligåndens  ledsagelse  bliver  plejet  på  næsten 
samme  måde.  For  at  få  hans  påvirkning  og  ledsagelse 
må  vi  gøre  vort  bedste;  vi  må  være  værdige  til  hans  til- 
stedeværelse. Jeg  kan  se  fem  ting  vi  må  gøre  for  at 
tiltrække  og  beholde  Helligånden. 

1.  Vi  skal  holde  vore  legemer  rene 

Vi  må  ikke  på  nogen  måde  forurene  vore  dødelige 
legemer.  Vi  skal  efterleve  visdomsordet;  vi  må  ikke 
misbruge  vor  kraft  til  at  formere  os;  vi  skal  gøre  alt 
hvad  der  er  muligt  for  at  undgå  sygdomme  og  andre  af 
vore  fysiske  legemers  fjender.  „Ved  I  ikke,  at  I  er  Guds 
tempel,  og  Guds  Ånd  bor  i  jer?  Hvis  nogen  ødelægger 
Guds  tempel,  skal  Gud  ødelægge  ham;  thi  Guds  tem- 
pel er  helligt,  og  I  er  jo  hans  tempel!"  (1  Kor.  3:16-17). 

2.  Vi  skal  holde  vore  sind  ubesmittet 

Vi  skal  vogte  os  mod  alle  uanstændige  og  kødelige 
ideer  og  andre  djævelske  påvirkninger.  Fra  Lære  & 
Pagter  får  vi  dette  råd  og  løfte:  „Pryd  altid  dine  tanker 

et  er  et  parforhold 
der  heler  ensomhed,  motiverer  til  fremragende 
præstationer  og  giver  mening  til  livet.  Det  er  et  forhold, 
der  vil  sikre  at  du  ikke  er  alene  og  aldrig  vil  være  alene. 


med  dyd,  da  skal  du  have  større  frimodighed  for  Guds 
åsyn,  og  præstedømmets  lære  skal  falde  på  din  sjæl 
som  himlens  dug.  Den  Helligånd  skal  være  din  stadige 
ledsager"  (L&P  121 :45  -  46) . 

Få  ting  er  mere  frastødende  end  ondskabsfulde  sind 
og  det  smuds  de  kan  producere.  Kan  man  håbe  på  at 
nyde  Helligåndens  ledsagelse,  når  man  er  tvesindet  - 
dvs.  at  man  deler  sin  tid  med  den  onde?  Jeg  tror  det 
ikke. 

3.  Vi  må  udøve  tro  og  afsætte  plads  i  vore 
hjerter  til  Helligånden 


Det  fortælles  os,  at  Guds  Ånds  tilkendegivelser 
fortabes,  når  der  ingen  tro  er  tilstede.  Moroni  talte  frit 
om  Andens  gaver,  deriblandt  helbredelse  og  tunge- 
mål, og  advarede  så:  „Alle  disse  gaver,  hvorom  jeg  har 
talt,  og  som  er  åndelige,  vil  ikke  blive  afskaffet,  så  læn- 
ge verden  står,  uden  for  menneskenes  vantros  skyld" 
(Moroni  10:19). 

Det  er  meget  vigtigt  at  vi  forstår  „at  den  Helligånd 
(kun)  kan  findes  i  (vort)  hjerte",  når  vi  udøver  tro  på 
Kristus  (Moroni  7:32).  Hvordan  kan  vi  være  Helligånd- 
en værdig  uden  at  genkende  og  anerkende  dem,  han 
repræsenterer  -  dem  om  hvem  han  vidner  og  bærer 
vidnesbyrd?  At  elske  og  søge  det  kristuslignende  liv  er 
sand  tilbedelse  -  den  slags  tilbedelse,  der  åbner  vort 
liv  for  Helligåndens  kraft. 

4.  Vi  skal  undgå  al  uretfærdighed,  al  slags 
ugudelighed 


Som  det  tidligere  er  sagt,  så  holder  Herrens  gaver  op 
når  der  mangler  tro.  Det  samme  gælder,  og  problemet 
er  sammenhængende,  når  der  er  uretfærdighed  til 
stede. 

Alma  sagde:  „Intet  urent  kan  arve  himmeriges  rige" 
(Alma  11:37).  Tilsvarende  kan  ingen  uren  person  få  et 
vedvarende  forhold  med  Guds  Ånd. 


5.  Vi  skal  bede,  mætte  os  med  Kristi  ord  og 
vandre  i  oprigtighed  for  Gud 

Herrens  Ånd  lærer  og  tilskynder  et  menneske  til  at 
bede  (se  2  Ne.  8-9).  Kristi  ord  hjælper  os  med  at  for- 
stå, hvem  Helligånden  er  og  hvordan  han  kan  invite- 
res til  vor  nærhed  (se  versene  1-3).  Guds  Ånd  overta- 
ler mennesker  til  at  gøre  godt  og  til  at  tro  på  Kristus 
(se  Ether  4:11-12;  Moroni  7:16-17).  Så  bøn,  studium  af 
skriften  og  retfærdig  levevis  er  nødvendig. 

Skeptikeren  eller  novicen  i  evangeliet  kan  spørge: 
„Hvorfor  søge  Helligånden?  Hvorfor  stræbe  efter  hans 
ledsagelse?  Hvad  kan  jeg  få  ud  af  det?"  Svarene  på 
disse  spørgsmål  er  utallige,  hvis  vi  er  modtagelige  for 
vidnesbyrdene  fra  dem  som  kender  og  har  omgået 
Herrens  Ånd.  Nogle  af  disse  vidnesbyrd  bidrager  til 
at  besvare  spørgsmål  om  værdien  af  at  omgås  Hellig- 
ånden. 

Vil  I  gerne  besidde  fuldkommen  forudseenhed,  fuld- 
komne evner  til  at  forudse  hvad  der  skal  gøres  i  be- 
stemte omstændigheder?  Hvis  det  er  tilfældet,  så  må  I 
gøre  som  Nephi  anviste:  „Betræd  denne  vej  og  mod- 
tag den  Helligånd,  (så)  skal  den  vise  jer  alt,  hvad  I  skal 
gøre."  (2  Ne.  32:5). 


n 


Vil  I  gerne  have  evnen  til  at  skelne?' 


36 


Vil  I  gerne  have  evnen  til  at  skelne  -  evnen  til  at 
identificere  sandheden?  Hvis  det  er  tilfældet,  må  I  læ- 
se Guds  ord,  anerkende  Guds  godhed,  overveje  og 
adspørge  Gud.  Ved  at  gøre  dette,  vidner  Moroni,  at 
„gennem  den  Helligånds  kraft  kan  I  kende  sandheden 
i  alle  ting."  (Moroni  10:5). 

Mens  jeg  var  missionspræsident  i  Texas  fik  jeg  at 
vide  at  en  bestemt  missionær  havde  mistet  sit  vidnes- 
byrd og  ønskede  at  rejse  hjem. 

Nogle  undersøgelser  viste,  at  tvivl  om  guddomme- 
ligheden af  hans  kaldelse  var  blevet  plantet  i  den  unge 
mands  sind  af  en  undersøger.  Ved  et  interview  med 


V, 


il  I  gerne  besidde 
fuldkommen  forudseenhed?  Vil  I  gerne  have  evnen 
til  at  skelne?  Vil  l  gerne  have  evnen  til  at  høre, 
føle  og  kende  Guds  åbenbaringer? 


denne  såkaldte  undersøger  oplevede  jeg  en  særlig 
evne  til  at  skelne,  som  gjorde  mig  i  stand  til  at  vide,  at 
manden  var  præst  i  et  andet  trossamfund,  og  gav  sig 
ud  for  at  være  studerende  og  foregav  ærligt  at  under- 
søge mormonismen. 

Konfronteret  med  den  viden,  som  var  blevet  åbenba- 
ret for  mig,  blev  han  forvirret  og  indrømmede  sit 
bedrag.  Med  svindleren  af  vejen  og  sandheden  kendt, 
forblev  missionæren  og  fuldendte  en  hæderlig 
mission. 

Ved  en  lejlighed  mindede  en  missionær,  i  den  sidste 
uge  af  sin  mission,  mig  om  at  jeg  to  år  tidligere  havde 
givet  ham  tilladelse  til  at  tjene  en  mission.  Tilladelsen 
var  blevet  givet  med  nogen  reservation  fra  min  side, 
fordi  han  havde  begået  en  række  overtrædelser  før  sin 
mission.  Han  sagde: 

„Ældste  Asay,  du  gav  mig  lov  til  at  tage  på  mission 
efter  passende  omvendelse  og  efter  at  jeg  lovede  at  jeg 
ville  være  strengt  lydig  og  arbejde  ihærdigt.  Jeg  kan 
forsikre  dig  at  jeg  har  arbejdet  hårdt  og  har  adlydt  alle 
regler." 

Så  sagde  han  noget  væsentligt.  „Jeg  føler  at  mine 
synder  er  blevet  tilgivet.  Jeg  føler  mig  fuldstændig  ren." 
Han  var  blevet  renset  gennem  uselvisk  tjeneste  og  ved 
at  udvikle  et  nært  samvær  med  Helligånden.  Han  hav- 
de været  igennem  metalsmelterens  ild  og  urenheder 
var  blevet  brændt  væk. 

„Vil  I  gerne  høre  åbenbaringer  fra  Gud?" 

Vil  I  gerne  have  evnen  til  at  høre,  føle  og  kende 
Guds  åbenbaringer?  Herren  har  igennem  profeten  Jo- 
seph Smith  lovet:  „Jeg  vil  tale  til  dig  i  din  sjæl  og  i  dit 
hjerte  gennem  den  Helligånd  .  .  .  dette  er  åbenbarin- 
gens Ånd"  (L&P  8:2-3). 

Jeg  har  hørt  præsident  Marion  G.  Romney,  ved  slut- 
ningen af  sit  vidnesbyrd  ved  et  møde  i  templet,  sige 
noget  i  denne  retning:  „I  har  måske  ikke  haft  brug  for 
at  høre  hvad  jeg  har  sagt  i  dag,  og  I  lærte  sikkert  ikke 


noget  nyt.  Imidlertid  lærte  jeg  noget,  mens  jeg  talte  og 
jeg  havde  brug  for  at  høre  disse  ord."  Dette  er  en 
smuk  og  åben  anerkendelse  af  påvirkningen  fra  Hellig- 
ånden. 

Vil  I  gerne  nyde  åndelige  gaver  -  f  .eks.  magt  til  at 
helbrede,  blive  helbredt,  tale  i  tunger.  Hvis  det  er  til- 
fældet, så  lyt  til  profeten  Moronis  ord:  „Og  alle  disse 
gaver  kommer  gennem  Kristi  ånd,  og  de  kommer  til 
hvert  menneske  i  overensstemmelse  med  hans  ønske" 
(Moroni  10:17). 

Vil  I  gerne  have  overbevisende  taleevner  -  evnen  til 
at  tale  som  en  engel?  Hvis  det  er  tilfældet,  så  bemærk 
Nephis  spørgsmål:  „Husker  I  ikke,  at  jeg  sagde  til  jer, 
at  efter  at  I  havde  modtaget  den  Helligånd,  skulle  I  tale 
med  engletunger"  (2  Nephi  32:2). 

For  30  år  siden  mens  jeg  tjente  som  missionær  i  Mel- 
lemøsten fik  min  kammerat  og  jeg  til  opgave  at  besøge 
en  gren,  der  var  blevet  splittet  af  strid  og  apostasi.  Vi 
nærmede  os  vor  opgave  ydmygt  og  bønsomt.  Et  afgør- 
ende møde  blev  holdt  med  de  utilfredse  parter.  Min 
kammerat  blev  valgt  til  at  prædike  den  prædiken,  som 
vi  håbede  ville  bringe  alle  sammen  igen.  Efter  vi  havde 
fastet  og  bedt  flittigt,  stod  han  op  med  tillid  og  udar- 
bejdede miraklet.  Han  tale  med  en  engels  tunge.  Den- 
ne unge  uerfarne  ældstes  ord  helede  sår,  der  havde 
naget  i  hjerterne  hos  mænd  langt  ældre  end  ham  selv, 
tilskyndede  til  bekendelser  og  bogstaveligt  reddede  en 
gren  i  kirken. 

„Vil  I  gerne  have  evnen  til 
at  modstå  fristelser?" 

Vil  I  gerne  have  evnen  til  at  affeje  og  modstå  fristel- 
ser? Hvis  det  er  tilfældet,  så  gør  som  Alma  og  Paulus 
foreslog:  „Bed  bestandigt ...  og  således  blive  ledet  af 
den  Helligånd . "  (Al .  13 :  28) . 

Vil  I  gerne  opnå  fuldkommen  fred  og  forvisning  i  alt 
hvad  I  gør?  Hvis  det  er  tilfældet,  så  gør  Helligånden  til 
din  ledsager  og  du  kan  også  modtage  den  slags  forvis- 

ordiske  mænd  og  kvinder 
er  begavet  med  fantastiske  evner  og  muligheder.  Men  disse 
jordiske  evner  er  kun  en  skygge  af  de  kræfter, 
der  kommer  med  Helligåndens  ledsagelse. 


ninger  som  Nephi  og  Lehi  fik:  „Fred,  fred  være  med 
jer  på  grund  af  jeres  tro  på  min  højtelskede  Søn,  som 
var  til  fra  verdens  grundlæggelse."  (Hel.  5:47). 

Vil  I  gerne  have  evnen  til  at  præstere  noget  ud  over 
jeres  naturlige  evner?  Vil  I  gerne  have  hjælp  fra  usete 
kræfter  i  alt  hvad  I  gør? 

Jeg  henviser  til  evnen  til  at  tale  med  overbevisende 
myndighed  -  selv  evnen  til  at  modtage  tilskyndelser, 
der  gør  jer  i  stand  til  at  sige  ting,  som  I  ikke  har  plan- 
lagt. Jeg  taler  om  evnen  til  at  modtage  indskydelser, 
som  hvis  de  følges  vil  bringe  velsignelser  til  jer  selv  og 
andre.  Jordiske  mænd  og  kvinder  er  begavet  med  fan- 
tastiske evner  og  muligheder.  Men  ligegyldig  hvor  sto- 
re disse  jordiske  evner  er,  så  er  de  kun  en  skygge  af  de 
kræfter,  der  kan  påberåbes  ved  en  forbindelse  med 
Helligånden. 

Jeg  håber  at  I  ikke  siger  til  jer  selv,  at  disse  ord  om 
Andens  ledsagelse  er  for  nogen  andre,  ikke  jer.  Gud 
har  ingen  personsanseelse.  Hans  velsignelser  og  gaver 
er  ikke  reserveret  til  nogle  få  udvalgte.  Det  betyder  in- 
tet om  du  er  en  apostel  eller  en  diakon,  leder  i  Hjælpe- 
foreningen eller  lærer  i  Primary.  Vi  har  alle  løftet  om 


o 

Andens  gaver,  hvis  vi  anbringer  os  i  en  position  hvor 
vi  kan  påberåbe  os  dem. 

Hvis  din  introduktion  til  denne  guddommelige 
ledsager  virker  ufuldstændig,  så  gennemgå  din  dåb 
og  bekræftelse  og  afgør  om  du  virkelig  har  modtaget 
ham,  som  du  blev  befalet  at  gøre.  Læg  nøje  mærke  til 
din  fysiske  renlighed,  dine  tankers  renlighed,  størrel- 
sen af  din  tro  på  Kristus,  din  indstilling  til  at  undgå 
al  slags  synd  og  dine  vaner  med  hensyn  til  bøn  og 
studier. 

Det  er  klogt  fra  tid  til  anden,  at  gøre  sig  nogle  over- 
vejelser og  afgøre  om  man  virkelig  kender  Helligånden. 
Stands  op  længe  nok  til  at  måle  dit  kendskab  til  åndeli- 
ge gaver  og  kræfter.  Se  om  forudseenhed,  skelnen, 
helliggørelse,  åbenbaring,  åndelige  gaver,  engletale, 
forvisning  om  fred  og  medhørende  velsignelser  er 
åbenbare  i  dit  liv.  Afgør  om  åndelige  oplevelser  strøs 
gavmildt  på  dit  daglige  liv.  Og  hvis  du  mangler  noget, 
så  hav  mod  til  at  ændre  det  og  bringe  dit  liv  på  plads. 

Hvis  du  gør  disse  ting,  vil  du  aldrig  behøve  at  være 
alene,  for  du  vil  have  den  vigtigste  ledsager  af  dem 
alle  -  Helligånden.  □ 

Da  jeg  kom  hjem  efter  en 
hård  dags  arbejde,  opda- 
gede jeg  at  min  hustru 
var  taget  afsted  for  at  besøge 
nogle  af  vore  børn  der  bor  i 
en  by  ca.  75  km  væk.  Hun  efter- 
lod en  seddel  der  sagde,  at  hun 
ville  komme  hjem  senere  på  af- 
tenen. 

Jeg  lavede  noget  mad  og  skulle 
lige  til  at  sætte  mig  ned,  da  jeg 
gennem  vinduet  så  mine  hjemme- 
lærere,  Sven  Jensen  og  L.  D. 
Meyers,  komme  op  mod  døren. 
Jeg  hilste  på  dem  uden  megen  be- 
gejstring og  forklarede  at  jeg  skul- 
le til  at  spise.  Kunne  de  komme 
tilbage  nogle  få  minutter  senere? 
De  svarede  frejdigt: 

„Vi  prøvede  at  ringe  og  lave  en 
aftale,  George,  men  der  var  ingen 
der  svarede.  Så  vi  tog  en  chance 
for  at  finde  dig  hjemme.  Vi  vil  be- 
søge en  anden  familie  og  så  kom- 
me tilbage." 

En  halv  time  senere  vendte  de 
tilbage.  Efter  nogle  få  venlige 
hilsener  smilede  Sven  og  sagde: 
„George,  vi  vil  gerne  læse  en  arti- 
kel skrevet  af  præsident  Benson." 
Det  lød  interessant,  men  jeg  var 
træt  og  min  interesse  blegnede 
hurtigt,  da  han  tilføjede: 

„Vi  vil  gennemgå  hvert  af  hans 
tolv  punkter  om,  hvordan  man 
overvinder  depressioner."  (Se 
Fortvivl  ikke,  Stjernen,  marts  1987, 
s.  2-7).  Jeg  erkendte,  at  jeg  skulle 
blive  siddende  et  godt  stykke  tid. 

„Den  første,"  sagde  Sven,  så 
standsede  han  og  så  op  fra  teksten 
lige  i  mine  øjne.  I  det  øjeblik  ud- 
vekslede vi  en  vidunderlig  og  dog 
stille  meddelelse.  Jeg  tænkte  på 
de  mange  gange  jeg  havde  mødt 
denne  trofaste  mand  i  kirken. 
Sven  ville  se  efter  mig,  trykke  min 
hånd  og  sige:  „George,  ved  du 
stadig  at  evangeliet  er  sandt?"  Jeg 
vidste  at  spørgsmålet  ville  kom- 
me, og  jeg  ville  stå  så  rank  og  høj 
jeg  kunne  og  svare  med  al  den 
værdighed  jeg  kunne:  „Ja,  Sven, 

jeg  ved  med  hele  mit  hjerte  at 
evangeliet  er  sandt." 

Han  ville  smile,  mens  han  til- 
syneladende så  ind  i  min  sjæl,  og 
sige:  „Det  er  godt,  George." 

Da  Sven  begyndte  at  tale  om  det 
første  punkt  i  artiklen  om  hvordan 
man  overvinder  depressioner, 
forklarede  han: 

„For  det  første,  George,  hvis  du 
er  deprimeret,  må  du  omvende 
dig." 


Så  spurgte  han:  „Hvorfor  skal 
vi  omvende  os?"  Jeg  sagde:  „Jeg 
husker  at  Mormons  Bog  siger  at 
,fortvivlelse  kommer  af  ugudelig- 
hed'" (Moro.  10:22). 

Mens  Sven  læste  hvert  punkt  i 
artiklen,  så  han  op  fra  bladet  og 
direkte  på  mig  og  sagde:  „Det 
lyder  ligesom  dig,  George."  Han 
blev  ved  med  at  få  mig  til  at  føle 
godt  om  mig  selv  med  oprigtige 
komplimenter.  Da  han  kom  til 
punkt  10,  opdagede  jeg,  at  jeg 
ikke  længere  ønskede  han  skulle 
slutte.  Der  var  en  beroligende  ånd 
i  stuen. 

Da  Sven  havde  talt  om  det  12. 
punkt,  lukkede  han  bladet  og  smi- 
lede til  mig.  „Hvad  synes  du  om 
det,  George?"  Jeg  kunne  næsten 
ikke  tale.  Hvad  jeg  syntes  -  det  føl- 
tes som  præsident  Ezra  Taft  Be- 
nson lige  havde  været  i  mit  hjem 
og  besøgt  mig.  Men  fordi  han  ikke 
kunne  komme  selv,  havde  han 
sendt  et  særligt  sendebud  til  at  re- 
præsentere sig.  Jeg  vidste,  at  jeg 
havde  hørt  profetens  ord  udtalt  af 
min  hjemmelærers  mund,  og  jeg 
vidste  at  budskabet  havde  rørt  mit 
hjerte. 

Senere  da  vi  gik  mod  døren 
mærkede  Sven,  at  der  var  sket  no- 
get under  besøget,  og  hans  øjne 
var  fugtige  da  vi  trykkede  hinand- 
ens hænder.  Så  var  mine  hjemme- 
lærere  gået,  men  deres  budskab 
var  stadigt  hos  mig.  Jeg  havde  væ- 
ret lidt  nedtrykt  da  de  kom,  men 
ikke  nu.  Nu  var  jeg  blevet  ånde- 
ligt styrket  og  var  klar  til  at  vende 
tilbage  til  min  pligt. 

Senere  den  aften  besluttede  jeg, 
at  der  var  en  13.  måde  at  overvin- 
de depressioner  -  og  det  er  at  lade 
hjemmelærerne  komme  for  at 
elske,  belære  og  velsigne  dig.  □ 


George  Durrant,  præsident  for 
Missionærernes  Træningscenter  i  Provo, 
Utah  er  et  medlem  af  Park  word,  Provo  Utah 
Central  stav 

ISÆR  FOR  UNGE 


ET  BUDSKAB  FRA 


Jeg  var  lige  ved  at  være  færdige  med  mit  arbejde 
på  gården,  da  mor  kaldte.  Køerne  var  ført  ud  på 
marken  og  kaninerne,  hønsene,  grisene  og  heste- 
ne var  alle  blevet  fodret.  De  tre  mælkejunger  stod  på 
anhængeren  klar  til  at  blive  sendt  til  mejeriet. 

Jeg  var  15  år  gammel  dengang  og  det  var  1936,  et  af 
svære  år  for  vor  store  familie  på  13.  En  af  mine  brødre 
var  på  mission  og  8  af  os  gik  i  skole.  Resten  gik  hjemme 
og  holdt  mor  beskæftiget. 

Mor  sagde:  „Jay,  jeg  bliver  nødt  til  at  holde  dig  hjem- 
me fra  skole  i  dag,  så  du  kan  få  et  lift  til  PFE-værksted- 
erne  hvor  din  far  arbejder.  Din  far  skal  have  dette  brev. 
Det  er  meget  vigtigt,  ellers  ville  jeg  ikke  bede  dig  om  at 
gøre  det."  Værkstederne  Pacific  Fruit  Express  reparere- 
de lokomotiver  og  jernbanevogne.  Min  far  arbejdede 
der  for  at  kunne  forsørge  familien  finansielt. 

Mor  gav  mig  kuverten.  Det  må  have  været  et  meget 
vigtigt  brev,  siden  det  kunne  forsvare  at  holde  mig  ude 
af  skolen  selv  en  dag. 

„Jeg  er  ked  af  at  gøre  dette,  Jay,"  sagde  hun,  „men 
der  er  ikke  andre  måder  din  far  kan  få  dette  brev  på." 
Hun  kunne  ikke  ringe  til  far,  fordi  vi  havde  ikke  telefon 
på  gården. 

Stedet  hvor  min  far  arbejdede  lå  omkring  24  km  væk. 
Jeg  gik  tre  km  til  hovedvejen  i  det  smukke  forsommer- 
vejr og  snart  fik  jeg  et  lift  til  den  næste  by.  Efter  være 
gået  gennem  byen  fik  jeg  et  andet  lift,  der  bragte  mig 
til  den  grusvej  der  førte  til  porten  til  PFE-værkstederne. 
Jeg  trådte  ud  af  bilen,  takkede  chaufføren  og  begyndte 
at  gå  de  20  minutter  til  porten. 

Mens  jeg  gik  undersøgte  jeg  det  sted  far  så  tit  havde 
talt  om  -  stedet  der  gjorde  ham  så  beskidt  og  træt, 
arbejdspladsen  som  mor  sagde  var  så  vigtig  for  vores 
store  familie. 

Med  ny  forståelse  tænkte  jeg,  det  er  derfor  at  far  kun 
er  hos  os  om  aftenen  og  lørdage  og  søndage.  Det  er 
derfor  det  er  mor,  der  lærer  os  at  malke  køer,  stakke  hø 
og  korn,  at  vande  afgrøderne,  at  spænde  hestene  for 
og  bygge  hegn,  at  bygge  hønsehuse  og  alle  de  andre 
ting,  der  skal  gøres  på  en  gård.  Det  er  altså  derfor  mor 
er  så  dygtig  til  at  lære  os  evangeliet  og  fortælle  histo- 


rier fra  Bibelen  og  Mormons  Bog,  mens  vi  arbejdede 
med  hende.  Far  var  her.  Og  hans  arbejde  var  vigtigt  og 
hårdt. 

Da  jeg  kom  til  porten  kunne  jeg  se  store  bygninger 
på  begge  sider  af  de  mange  jernbanespor.  Støjen  fra 
jernbanevognene  der  stødte  ind  i  hinanden  når  de 
skulle  sættes  sammen  var  høj.  Der  kom  også  støj  fra 
dampmaskiner,  signalklokker,  horn  og  mænd  der 
arbejdede  med  trykluftshammere  og  andet  jernbane- 
udstyr. 

Pludselig  lød  der  en  høj  sirene,  og  alt  det  andet  støj 
forsvandt.  Det  var  middag  -  frokosttid.  Mænd  dukkede 
op  alle  vegne  fra  og  jeg  kunne  høre  hundreder  af  stem- 
mer. Hvordan  kan  jeg  nogensinde  finde  far  blandt  alle 
disse  mennesker?  tænkte  jeg. 

Jeg  gik  gennem  porten  og  gik  imod  det  nærmeste 
sted  man  arbejdede,  da  jeg  tænkte  jeg  kunne  finde  no- 
gen og  spørge  om  vej.  Der  var  store  stabler  af  materia- 
ler og  udstyr  rundt  om  et  åbent  område.  Da  jeg  så 
tværs  over  åbningen  genkendte  jeg  med  det  samme 
far.  Jeg  standsede  og  stod  stille,  og  det  føltes  som  om 
der  ikke  var  andre  personer  i  syne.  I  vores  egen  verden 
virkede  det  som  om  at  der  kun  var  far  og  mig,  og  jeg  vil 
altid  være  taknemmelig  for  det  jeg  så.  Far  sad  på 
jorden  med  ryggen  mod  en  af  stablerne  med  materia- 
ler, med  benene  strakt  ud  og  hans  hat  ved  siden  af. 
Med  sin  madkasse  mellem  knæene,  hænderne  foldet  i 
sit  skød  og  hovedet  bøjet  udtalte  han  tak  til  Gud  for 
det  han  gav  ham  -  og  for  mange  andre  ting  er  jeg  sik- 
ker på,  fordi  det  tog  den  tid  det  gjorde  og  den  følelse 
jeg  havde  mens  jeg  så  ham  bede.  Jeg  stod  stille  og  kig- 
gede intenst,  mens  budskabet  sank  dybt  ned  i  mig:  Der 
er  ingen  her  han  skal  bevise  noget  for.  Far  tror  virkelig. 
Da  han  var  færdig  og  så  op,  så  han  mig  med  det  sam- 
me. Et  ydmygt  smil  bredte  sig  over  hans  ansigt  og  mens 
jeg  kom  nærmere  fyldte  tårer  hans  øjne.  „Nå,  Jay,  det 
er  så  dejligt  at  se  dig,"  sagde  han.  „Kom  her  og  sid  ned, 
søn." 

Indtil  denne  dag  ved  jeg  ikke  hvad  budskabet  jeg 
kom  med  til  far  var,  men  jeg  har  aldrig  glemt  det 
budskab  han  gav  mig.  □ 

FAR 


Jay  L.  Packard 


Jeg  stod  stille  og  kiggede  intenst.  Far  sad 
på  jorden  med  hovedet  bøjet  og  madkassen 
på  skødet,  og  udtalte  en  tak  til  Gud. 


// 


FORÆLDRENE  DU  IKKE 


HAR  KENDT 


// 


JuLee  Dunnaway 


Slægtshistorie  og  missionering  går 
hånd  i  hånd.  De  bringer  begge 
evangeliet  og  frelsens  ordinanser 
til  Guds  børn  -  den  ene  til  de  døde, 
den  anden  til  de  levende.  Min  mission 
gav  mig  en  mulighed  for  at  gøre  beg- 
ge dele. 

Jeg  er  saspimfødt  i  Weonju,  Syd- 
korea engang  i  1958  og  blev  senere 
adopteret  af  en  amerikansk  familie.  Da  jeg  var  14  år 
sluttede  jeg  mig  til  kirken.  Et  år  senere  besluttede  jeg, 
fordi  jeg  var  bekymret  for  hvad  jeg  skulle  lave  efter 
gymnasiet,  at  få  min  patriarkalske  velsignelse.  Først  tal- 
tejeg med  patriarken,  der  rådede  mig  til  at  faste  og  be- 
de om  de  ting,  jeg  ønskede  at  vide.  Det  gjorde  jeg  og 
fik  senere  min  velsignelse  og  følte  godt  ved  velsignel- 
serne i  den.  Men  et  afsnit  undrede  mig: 

„Du  vil  få  det  store  privilegium  at  udføre  arbejde  for 
og  på  vegne  af  din  familie,  forældrene  du  ikke  har 
kendt.  Hvis  du  vil  lede  efter  dine  familieoptegnelser,  vil 
der  komme  hjælp  fra  det  høje;  himlene  vil  besvare  dine 
bønner,  hvis  du  faster  og  beder  og  hvis  du  vil  være  tro- 
fast til  at  give  af  din  tid  og  dine  talenter." 

Jeg  vidste  at  jeg  skulle  gøre  noget  ved  min  slægtshi- 
storie, men  jeg  kunne  ikke  forstå  det  om  „forældrene 
du  ikke  har  kendt".  Jeg  anede  ikke  hvem  mine  naturli- 
ge forældre  var  eller  hvordan  jeg  skulle  finde  dem.  Så 
vidt  jeg  vidste  var  jeg  forældreløs,  da  jeg  blev  adop- 
teret. 

I  løbet  af  mit  sidste  semester  på  college  følte  jeg  mig, 
efter  oprigtig  bøn  og  gransken  i  min  sjæl,  stærkt  til- 
skyndet til  at  udføre  en  mission.  Jeg  udfyldte  min  missi- 
onæransøgning og  sendte  mine  papirer  ind,  men  var 
bange  for  at  jeg  ville  blive  sendt  til  Korea.  Jeg  havde 
ingen  særlig  lyst  til  komme  dertil.  Nogle  få  uger  gik 
og  kaldelsen  kom  til  Korea  Seoul  West  missionen. 

Jeg  kæmpede  med  at  acceptere  min  kaldelse,  men  da 
tiden  nærmede  sig  tænkte  jeg  på  løftet  i  min  patriarkal- 
ske velsignelse.  Hvordan  kunne  jeg  ellers  gøre  noget 
ved  min  slægtshistorie?  Jeg  måtte  rejse  til  Korea. 

Et  af  de  første  spørgsmål  missionspræsidenten  stille- 
de til  mig  efter  min  ankomst  til  missionshjemmet  i  Korea 

var:  „Planlægger  du  at  gøre  noget 

ved  din  slægtshistorie,  mens  du  er 

her?" 
Overrasket  og  opmuntret  af  hans 

spørgsmål  svarede  jeg:  „Ja,  det  ønsker 

jeg." 

Tre  måneder  gik.  Jeg  koncentrerede 

mig  om  at  lære  koreansk  og  havde 

ikke  gjort  noget  ved  slægtshistorien. 
En  dag  bad  jeg  min  koreanske  missionærkammerat  og 
en  anden  koreansk  missionær  om  at  hjælpe  mig  i  min 
søgen. 

De  var  villige,  så  på  en  forberedelsesdag  tog  vi 
afsted  for  at  finde  det  bureau  der  havde  ordnet  min 
adoption.  Da  de  ansatte  der  fandt  ud  af,  at  min  søgen 
skyldes  slægtshistorie  gennemgik  de  deres  optegnelser 
indtil  de  fandt  mine. 

Endnu  en  lille  pige? 

Ved  siden  af  mine  papirer  var  der  en  anden  lille  pige, 
hvis  billede  lignede  mine  babybilleder  utroligt  meget. 
Jeg  tænkte  at  papirerne  måske  var  blevet  blandet  sam- 
men, men  de  ansatte  forklarede  at  ordene  hyungje  im, 
skrevet  ved  siden  af  vore  navne,  betød  søskende.  Jeg 
havde  en  søster! 

Adoptionspapirerne  nævnte  vore  amerikanske  nav- 
ne og  adresser,  så  jeg  skrev  til  min  nyfundne  søster  i 
Oklahoma  og  forklarede,  hvorfor  jeg  var  i  Korea  og 
hvorfor  jeg  ledte  efter  vore  optegnelser. 

Da  min  adresse  i  mellemtiden  var  ændret  forventede 
jeg,  at  hendes  også  kunne  være  anderledes.  Og  da 
hun  havde  fået  et  nyt  liv  og  en  ny  familie  var  jeg  også 
forberedt  på,  at  hun  måske  ikke  var  interesseret  i  mig 
eller  min  søgen. 

Halvanden  måned  gik  uden  svar.  Selv  om  jeg  vidste 
at  jeg  måske  aldrig  hørte  fra  hende,  mistede  jeg  aldrig 
håbet.  Min  amerikanske  familie  var  også  ivrige  efter  at 
høre  om  hende.  Min  far  var  endda  parat  til  at  lede  efter 
hende,  hvis  mit  brev  ikke  gav  nogen  reaktion.  Den 
14.  februar  fik  jeg  så  et  brev  fra  Lila  Lew  Miller  -  min 


søster.  Hendes  forældre  boede  stadig  på  adressen  i 
Oklahoma.  Hun  havde  lagt  et  billede  af  sig  selv  med 
sin  mand  og  lille  dreng  i  brevet,  og  hun  skrev  at  hun 
var  ivrig  efter  at  møde  mig. 

I  vore  optegnelser  stod  der  også  navnet  på  børne- 
hjemmet i  Weonju,  hvorfra  bureauet  havde  modtaget 
os.  Det  hed  Weonju  Yangnyoe  Weonjang.  Min  korean- 
ske ordbog  gav  ikke  nogen  præcis  oversættelse  af  nav- 
net, men  der  var  to  muligheder:  Yangnyoe,  der  betyder 
adopteret  datter,  og  yangno,  der  betyder  de  gamles 
asyl. 

Jeg  spurgte  flere  missionærer  i  Weonju  om  de  kunne 
lokalisere  børnehjem,  der  arbejdede  sammen  med 
adoptionsbureauet  sidst  i  50'erne  og  i  60'erne.  Men 
efter  flere  måneders  søgen  fandt  de  ingenting. 

Børnehjem  eller  de  gamles  hjem 

På  det  tidspunkt  tjente  jeg  i  Seouls  udkant.  Præsident 
Ch'oi  Dong  Wan,  et  medlem  af  det  vestlige  stavspræsi- 
dentskab  i  Seoul,  blev  min  gode  ven.  Engang  mens  vi 
besøgte  hans  hjem,  fortalte  jeg  om  løftet  i  min  patriar- 
kalske velsignelse.  Han  tilbød  at  hjælpe  mig.  Nogle  få 
uger  efter  på  forberedelsesdagen  drog  han,  min  kam- 
merat og  jeg  til  Weonju  for  at  se  hvad  vi  kunne  finde 
ud  af. 

På  et  børnehjem  fik  vi  fortalt  at  en  canadisk  kristen 
missionær,  søster  O'Connor  havde  ført  optegnelser 
over  de  forældreløse,  men  hun  var  vendt  hjem  til 
Canada  i  1960'erne.  Vi  havde  et  sted  mere  vi  skulle  be- 
søge, Weonju  Yangnyoe  Weonjang  -  børnehjemmet 
nævnt  i  vore  papirer. 

Men  det  var  slet  ikke  et  børnehjem;  det  var  et  hjem 
for  gamle  mennesker.  Alligevel  havde  jeg  en  meget  un- 
derlig følelse  -  som  om  jeg  havde  været  der  før.  Nu  var 
jeg  virkeligt  forvirret  -jeg  kunne  ikke  forstå  hvorfor  jeg 
havde  sådanne  følelser. 

Efter  vores  tilsyneladende  nyttesløse  søgen  var  vi 
skuffede,  men  vi  gav  ikke  op.  Præsident  Ch'oi  og  jeg 
følte,  at  vi  skulle  vende  tilbage  til  bureauet  og  gennem- 
gå mine  papirer  igen.  Da  vi  igen  så  på  papirerne,  fandt 


vi  navnet  „O'Connor"  skrevet  på  koreansk  på  et  hjør- 
ne af  formularen. 

Jeg  fandt  ud  af  at  plejehjemmet  engang  havde  væ- 
ret et  børnehjem,  og  faktisk  var  det  sted  hvor  min 
søster  og  jeg  havde  boet  indtil  vor  adoption.  Vi  vidste 
nu  hvor  min  søster  og  jeg  kom  fra. 

Præsident  Ch'oi  foreslog  så  at  vi  fik  en  artikel  om  min 
søgen  i  en  af  Seouls  aviser.  Han  fortalte  mig,  at  mange 
mennesker  siden  koreakrigen,  der  prøvede  at  finde 
mistede  familiemedlemmer,  havde  brugt  aviserne.  Vi 
mødtes  med  en  journalist,  som  skrev  en  kort  beskrivel- 
se af  min  søster  og  jeg  og  vor  historie  så  vidt  vi  kendte 
den.  Artiklen  kom  i  avisen  den  2.  juni  1984.  Vi  fik  med 
det  samme  mange  telefonopringninger  fra  folk,  der 
troede  vi  kunne  være  en  del  af  deres  familie. 

En  usædvanlig  telefonopringning 

En  telefonopringning  var  usædvanlig.  Jeg  kunne  ik- 
ke forstå  alt  hvad  manden  sagde,  men  med  min  kam- 
merats hjælp  fik  jeg  at  vide,  at  hans  navn  var  Ko  In 
Soo.  Han  ringede  fra  Shillim,  en  lille  landsby  udenfor 
Weonju.  Han  fortalte  om  et  sæt  tvillingepiger  hans  fa- 
milie havde  afleveret  til  adoption  sidst  i  1 950'erne.  Jeg 
tvivlede  på  at  min  søster  og  jeg  var  tvillinger.  Selvom 
vore  babybilleder  lignede,  så  var  min  søsters  og  min 
fødselsdag  forskellig. 

Men  Ko  In  Soo  inviterede  os  til  at  møde  ham.  Han 
spurgte  om  det  var  muligt  først  at  mødes  med  hans  søn 
Ko  Hun  Kyu,  der  boede  i  Seoul.  Ko  Hun  Kyu  og  hans 
mor  var  de  to,  der  havde  afleveret  tvillingepigerne  til 
børnehjemmet.  Så  vi  ringede  til  ham  og  aftalte  et 
møde. 

Hvad  hvis  mandens  historie  var  sand?  Ko  Hun  Kyu 
ville  så  være  en  af  mine  slægtninge!  Jeg  var  ikke  sikker 
på  om  jeg  endnu  var  klar  til  at  møde  ham.  Da  jeg  mød- 
te hr.  Ko  og  hans  kone,  stirrede  han  på  mig  og  sagde  at 
jeg  præcis  lignede  hans  tante.  Med  tårer  i  øjnene  be- 
gyndte han  sin  historie. 

Han  udtrykte  dyb  beklagelse  for  at  have  afleveret 
tvilligerne  til  adoption.  Jeg  var  skeptisk  og  ønskede  at 


Forrige  side: 
Forfatterens  mor 
sidder  i  midten  på  den 
bageste  række  mellem 
sine  forældre  (til  højre) 
og  sin  bror  og  hans 
kone  (til  venstre). 
Forfatterens  fætter 
Ko  Hun  Kyu  sidder  på 
jorden  yderst  til  højre. 
Denne  side  Store 
billede:  Søster 
Dunnaway  og  hendes 
søster  blev  født  i  dette 
hus  i  Ch  'ungpoong  i 
Korea.  Øverst  til 
venstre:  JuLee 
Dunnaway,  hendes 
bror  og  hendes  far  står 
ved  hendes  mors  grav. 
Midten:  Koo  In  Soo  (til 
højre)  der  reagerede 
på  søster  Dunnaways 
avisannonce  og  hans 
søn  Ko  Hun  Kyu. 
Til  højre:  Søster 
Dunnaway  med 
familie  og  venner 
ved  hendes  fætters. 
Ko  Suk  Taes  dåb 
(nr.  2  fra  højre). 
Næste  side  Store 
billede:  Landskabet 
nær  landsbyen,  hvor 
søster  Dunnaways 
far  bor. 
Øverst:  Mens 
søster  Dunnaway  (nr. 
2  fra  venstre)  stadig 
var  på  mission  kunne 
hun  overvære  sin 
nyfundne  bror  Kim 
Do  Yuns  dåb  (står  ved 
siden  af  hende). 
Indsat  nederst: 
Søster  Dunnaway  og 
hendes  mand  Kelly 
besøger  hendes  far  og 
stedmor  i  Korea. 

se  beviser  -  billeder  og  optegnelser.  Og  hvad  med  vore 
forskellige  fødselsdage? 

Hr.  Ko  inviterede  os  til  sit  hjem  for  at  vise  mig  famili- 
ens fotoalbum.  Desværre  havde  han  ingen  billeder  af 
kvinden  han  kaldte  min  mor.  Jeg  tvivlede  stadig,  så  vi 
ringede  til  familien  i  Shillim  og  aftalte  at  besøge  dem. 

Shillim  er  en  lille  landsby  -  så  lille  at  der  ikke  engang 
er  et  busstoppested.  Men  buschaufføren  standsede  for 
os.  Luften  var  ren,  frisk  og  varm  da  vi  gik  på  en  jordvej 
med  rismarker  på  begge  sider. 

Ko  Hun  Kyu  førte  an.  Vi  kom  til  landsbyen  -  en  lille 
butik  og  en  gruppe  huse.  Vi  krydsede  vejen  og  så  en 
gammel  mand  ventede  på  os  ved  et  led.  Han  var  lille 
og  brunet  af  den  koreanske  sol. 

Min  koreanske  morfar? 

Han  virkede  ophidset  og  blev  ved  med  at  stirre  på 
mig.  Hans  hjem  var  lavet  af  træ,  ler  og  papir.  Vi  gik 
hen  til  huset,  tog  vore  sko  af  og  trådte  op  på  træterras- 
sen og  ind  i  rummet.  På  den  ene  side  var  alle  familiens 
ejendele  stablet  op  mod  væggen  -  nogle  få  kasser,  et 
sammenfoldet  bord,  nogle  puder  og  noget  tøj. 

Hele  familien  samledes  om  mig.  De  stirrede  på  mig 
og  talte  om  at  mine  øjne  og  ansigtstræk  var  præcis  de 
samme  som  den  person,  de  mente  var  min  mor.  De  var 
overbevist  om  at  jeg  var  en  af  tvillingepigerne  de  hav- 
de afleveret. 

Da  jeg  bad  om  at  se  deres  optegnelser  hentede  de 
deres  støvede  fotoalbum.  De  slog  især  op  på  et  billede. 
Et  ældre  par  var  på  den  ene  side  af  det  gulnede  familie- 
billede. Deres  datter  -  kvinden  de  kaldte  min  mor  -  var 
i  midten,  og  deres  søn  -  Ko  In  Soo  -  og  hans  kone  var 
på  den  anden  side.  Ko  Hun  Kyu  sad  på  forreste  række 
sammen  med  nogle  andre  børn.  Jeg  så  ingen  ligheder 
mellem  mig  og  personen,  de  hævdede  var  min  mor, 
selvom  jeg  så  en  lighed  mellem  mig  og  det  ældre  par. 
Var  denne  kvinde  virkelig  min  mor?  Hun  var  lille  og 
skrøbelig  og  så  meget  yngre  ud  end  hendes  26  år. 

Ko  In  Soo  fortalte  os  resten  af  historien.  Hans  søster 
Ko  In  Soon  var  blevet  gift  med  Kim  Chin  Ku,  der  kom 

fra  en  anden  landsby.  Parret  var  flyttet  til  Ch'ungpo 
ong,  hvor  hun  nogen  tid  efter  havde  født  en  søn.  Et  år 
efter  sønnens  fødsel  havde  hun  født  tvillingepiger, 
men  hun  døde  kort  efter.  Da  Ko  In  Soo  hørte  om  sin 
søsters  død,  var  han  taget  til  Ch'ungpoong  og  havde 
taget  de  tre  børn  til  Shillim.  Han  havde  besluttet  at  an- 
bringe tvillingerne  på  et  børnehjem,  fordi  han  selv  hav- 
de flere  børn  og  ikke  råd  til  at  forsørge  dem  alle.  Admi- 
nistratoren dér  havde  nedskrevet  forskellige  fødselsda- 
ge for  tvillingerne,  fordi  man  mente  at  tvillinger  kun 
havde  en  lille  chance  for  at  blive  adopteret  sammen. 

I  mellemtiden  var  Kim  Chin  Ku,  min  far,  blevet  gift 
igen.  Han  var  kommet  for  at  hente  børnene,  kun  for  at 
høre  at  tvillingerne  var  blevet  bortadopteret.  Han  tog 
sin  søn  med  tilbage  til  Ch'ungpoong.  Hr.  Ko  fortalte 
mig  at  han  havde  hørt  at  familien  Kim  stadig  boede 
der,  selvom  faderen  var  meget  syg. 

Da  han  havde  fortalt  historien  spurgte  jeg  hr.  Ko,  om 
de  havde  andre  familieoptegnelser.  Ko  In  Soo  gik  hen 
til  skufferne  på  den  ene  side  af  rummet  og  fandt  en  ris- 
papirs bog,  gul  af  alder,  frem. 

Jeg  åbnede  bogen  og  så  kinesiske  og  koreanske  bog- 
staver, der  fortalte  slægtens  historie.  Hvilken  smuk  og 
uvurderlig  skat!  Jeg  forlod  Shillim  med  følelsen  af  at 
have  fundet  det  jeg  kom  for. 

At  finde  min  far 

Det  næste  skridt  var  at  tage  til  Ch'ungpoong  for  at 
prøve  at  finde  min  far  og  bror.  Ch'ungpoong  ligger 
sydvest  for  Jechon,  i  en  afsides  del  af  Korea.  Mange 
dage  senere  tog  vi  en  landbus  der  kørte  på  jordveje  og 
gennem  rismarker  for  at  komme  dertil.  Da  vi  kom  hen- 
vendte vi  os  til  folkeregisteret,  men  medarbejderne 
havde  aldrig  hørt  om  Kim  Chin  Ku.  Vi  gik  også  hen  til 
skolen  for  at  se  deres  optegnelser.  Skolen  havde  ingen 
oplysninger  om  sønnen,  men  vi  mødte  en  person  der 
kendte  til  familien.  Han  fortalte  os  at  de  kaldte  sig  no- 
get andet  (ikke  usædvanligt  for  koreanere).  Vi  prøvede 
igen  og  fandt  en  henvisning  til  en  skole  i  Taegu,  en  an- 
den by  i  det  sydlige  Korea. 

Tilbage  i  Seoul  konsulterede  præsident  Ch'oi  nogle 
kirkeledere  i  Taegu,  og  de  fandt  to  adresser  i  skolens 
optegnelser:  en  i  Young  Duk,  hvor  Kim  Chin  Ku  havde 
boet  før  sit  ægteskab  med  min  mor,  og  en  i  Taegu.  Vi 
bestemte  os  for  at  prøve  dem  begge.  Præsident  Ch'ois 
søn,  der  tog  med  os,  følte  at  vi  skulle  tage  til  Young 
Duk  først. 

Da  vi  kom  til  landsbyen  gik  vi  til  politistationen.  De 
vagthavende  kendte  familien  og  tilbød  at  tage  os  med 
for  at  møde  dem. 

Vi  kørte  ind  i  en  anden  afsides  del  af  Korea  gennem 
rismarker  og  bjerge  før  vi  kom  til  en  lille  landsby  ved 
bunden  af  en  slugt.  Vi  kom  ud  af  taxaen  og  bror  Ch'oi 
talte  med  en  af  beboerne. 

Manden  fortalte  os  at  Kim  Chin  Ku  boede  i  landsby- 
en og  arbejdede  i  markerne.  Chaufføren  tilbød  at  finde 
ham  og  komme  tilbage  til  os  med  ham.  Jeg  kunne  mær- 
ke panikken,  mens  vi  ventede.  Hvad  hvis  denne  mand 
virkelig  var  min  far? 

Taxien  kom  nærmere.  På  bagsædet  sad  to  mennesker 
-  en  lille  dreng  og  en  gammel  mand.  Vi  hilste  på  hinan- 
den. Den  gamle  mand  var  rynket  og  ældet  af  solen, 
men  han  havde  et  behageligt  oprigtigt  væsen.  Jeg  var 
sikker  på  at  han  var  min  far. 

Hans  rigtige  navn  var  Kim  Hong  Suk,  men  han  var 
også  kendt  som  Kim  Chin  Ku.  Han  inviterede  os  til  sit 
hjem.  Vi  gik  op  af  en  jordvej  og  kom  ind  i  gården,  hvor 
en  okse  var  bundet  til  et  træ.  På  den  anden  side  af 
hans  hus  var  der  en  stald.  Inde  i  huset  var  en  måtte  af 
strå  bredt  ud  på  gulvet. 

Vi  satte  os  ned  og  denne  mand  -  min  far  -  sad  ved  si- 
den af  mig.  Han  stirrede  på  mig  ogjeg  på  ham.  En  efter 
en  kom  landsbybeboerne  for  at  se  os.  Vi  fortalte  ham 
historien  om  vor  søgen  og  han  bekræftede  beretnin- 
gen hr.  Ko  havde  givet. 

Derefter  spurgte  vi  om  sønnen  -  min  bror.  Hans 
navn  var  Kim  Do  Yun  og  han  gik  på  en  teknisk  skole  i 
Taegu.  Min  far  sagde  at  han  ville  ringe  og  arrangere  et 
tidspunkt  vi  kunne  mødes.  Mens  han  ringede  spurgte 
jeg  de  andre  familiemedlemmer  om  de  havde  nogen 
familieoptegnelser.  De  hentede  en  stor  trykt  bog  om 
deres  afstamning  frem. 


Får  lektier  om  evangeliet 


Min  far  sørgede  for  at  vi  kunne  møde  Kim  Do  Yun  på 
en  restaurant  i  Pohang  den  aften.  Da  jeg  mødte  ham 
havde  jeg  en  dejlig,  fredelig  følelse.  Jeg  vidste  at  dette 
var  den  rigtige  familie  -  min  koreanske  familie.  Min 
bror  var  meget  nervøs. 

Han  sitrede  af  bevægelse  mens  vi  fortalte  ham  histo- 
rien og  viste  ham  vore  papirer.  Indtil  nu  havde  han  ald- 
rig vidst,  at  kvinden  han  troede  var  hans  mor,  faktisk 
var  hans  stedmor.  Men  efter  at  have  overvundet  det 
første  chock,  virkede  han  begejstret  ved  at  være  min 
storebror. 

Jeg  vidste  at  mine  bønner  var  blevet  besvaret.  Hver 
gang  vi  fandt  et  nyt  spor  eller  mødte  et  familiemedlem 
følte  jeg  mig  underligt  fredfyldt.  Mine  følelser  for  fami- 
lierne Ko  og  Kim  var  meget  anderledes  end  de  følelser 
jeg  havde,  når  jeg  mødte  andre  familier,  der  mente  jeg 
var  deres  datter.  Efter  vores  første  resultatløse  tur  til 
Weonju  havde  jeg  oprigtigt  bedt  om,  at  Herren  ville 
hjælpe  mig  med  at  vide,  når  jeg  mødte  den  rigtige  fami- 
lie. Det  har  han  gjort. 

Når  jeg  tænker  på  min  søgen  kan  jeg  se,  at  jeg  kun 
var  et  redskab  i  Herrens  hånd  til  at  udføre  hans  værk. 
Der  var  en  stærk  magt  bag  mig,  virkelig  og  mægtig.  I 
begyndelsen  forstod  jeg  ikke  de  følelser,  men  nu  er  jeg 
så  taknemmelig  for,  at  jeg  kunne  finde  min  familie.  Som 
et  resultat  studerer  mine  fætre  og  kusiner  sammen  med 
missionærerne. 

Jeg  arbejder  med  min  nyfundne  bror,  ogjeg  ser  frem 
til  at  møde  min  tvillingesøster.  Jeg  har  også  haft  mulig- 
hed for  at  finde  hundreder  af  navne  på  mine  forfædre, 
der  har  ventet  på  at  jeg  kunne  låse  døren  op  for  dem  til 
evangeliets  velsignelser.  □ 


JuLee  Dunnaway  bor  nu  i  Provo,  Utah,  hvor  hendes  mand  Kelly 
studerer  statskundskab  ved  Brigham  Young  universitetet. 


EN  LEKTIE 

FRA  EN 

SNESTORM 


RonaldJ.  Dunn 


Det  var  vinter  og  kirkens  basketballsæson  var 
næsten  slut.  Vores  wards  unge  mænds  hold 
var  på  førstepladsen  og  i  den  sidste  kamp  spil- 
lede vi  en  fantastisk  første  halvleg  og  var  godt  foran. 
Jeg  havde  spillet  den  bedste  første  halvleg  i  hele  min 
karriere  i  kirke  basketball  og  scoret  20  point.  Samtidig 
havde  jeg  lavet  fire  fejl.  En  fejl  mere  og  jeg  var  ude  af 
spillet. 

Ret  stolt  af  min  indsats  og  uden  tegn  på  ydmyghed 
gjorde  jeg  det  klart,  at  jeg  mente  at  en  af  dommerne  - 
ham  der  havde  fløjtet  for  alle  mine  fire  fejl  -  bevidst  var 
efter  mig  og  prøvede  at  få  mig  ud  af  spillet.  Flere  gange 
i  løbet  af  spillet  -  som  et  eksempel  på  dårlig  sportsånd 
fra  min  side  -  havde  jeg  åbent  ladet  ham  og  mængden 
vide,  at  efter  min  mening  var  han  elendig  som 
dommer. 

Tidligt  i  anden  halvleg  bestemte  jeg  at  hvis  jeg  skulle 
ud  af  spillet  for  endnu  en  fejl,  så  kunne  jeg  ligeså  godt 

gøre  det  med  et  fantastisk  eksempel  på  aggresivt  spil. 
Jeg  opsnappede  en  pasning  fra  det  andet  hold  og  løb 
ned  mod  den  anden  ende  af  banen  for  at  lave  en  tilsy- 
neladende nem  scoring.  Alt  hvad  der  var  imellem  mig 
og  basketballkurven  var  en  spiller,  og  han  var  den 
mindste  mand  på  det  andet  hold.  Da  jeg  nærmede  mig 
kurven  løftede  jeg  min  venstre  albue,  mens  jeg  drible- 
de med  bolden,  og  ramte  forsvareren  på  kinden  og 
sendte  ham  ud  af  banen.  Så  scorede  jeg  let  uden  andre 
i  vejen.  Da  basketbolden  faldt  gennem  nettet  kunne 
dommernes  fløjter  høres  over  mængdens  råben. 

Jeg  blev  smidt  ud  af  spillet  for  usportslig  opførsel  og 
vreden  der  var  vokset  i  mig  under  kampen  eksplodere- 
de i  en  strøm  af  skældsord  mod  den  dommer,  jeg  syn- 
tes var  så  uretfærdig.  Jeg  smed  et  håndklæde  ud  på 
gulvet  og  skreg  mine  klager  hele  vejen  til  omklæd- 
ningsrummet, hvor  jeg  hurtigt  fik  mit  tøj  udenpå  mit 
svedvåde  gymnastiktøj.  Råbende  en  sidste  gang  af  den 
„uretfærdige  dommer"  gik  jeg  vred  ud  i  den  kolde  nat- 
teluft og  kravlede  ind  i  min  fars  varevogn  for  at  køre 
hjem. 

Jeg  lagde  mærke  til  at  det  havde  sneet,  da  jeg  starte- 
de motoren,  men  da  jeg  var  varm  og  svedig  og  meget 
ophidset  lagde  jeg  ikke  mærke  til  at  jeg  ikke  havde  en 
frakke  på. 

Jeg  bestemte  mig  for  at  besøge  en  ven  i  stedet  for  at 
køre  direkte  hjem.  Af  en  eller  anden  grund  tog  jeg  en 
genvej  væk  fra  den  store  vej  og  befandt  mig  snart  et 
sted  jeg  ikke  var  kendt.  Sneen  faldt  tæt  og  mens  jeg 
kørte  videre  blæste  vinden  frisk  hen  over  markerne  og 
blæste  sneen  til  høje  driver.  Med  sne  på  jorden  blev 
det  hurtigt  umuligt  at  sige  hvor  vejen  gik,  og  jeg  hav- 
nede i  en  stor  snedrive.  Alle  mine  forsøg  på  at  køre 
vognen  ud  af  snedriven  mislykkedes.  Jeg  prøvede  igen 
og  igen  indtil  motoren  standsede.  Jeg  var  løbet  tør  for 
benzin. 

Jeg  sad  nogle  få  minutter  i  mørket  og  spekulerede 
på  hvad  jeg  skulle  gøre,  indtil  den  stigende  kulde  for- 
skrækkede mig  tilbage  til  virkeligheden.  Der  sad  jeg,  ry- 
stende, våd  af  sved,  våde  gummisko  på  mine  fødder  og 
ingen  frakke.  Da  jeg  så  ud  over  de  kolde  hvide  marker 


kunne  jeg  i  det  fjerne  se  den  svage  blinken  fra  et  lys. 

Lyset  var  mindst  en  kilometer  væk  og  jeg  vidste  at 
det  ville  være  vanskeligt  at  komme  sikkert  dertil  dårligt 
påklædt  som  jeg  var.  Men  der  var  intet  alternativ,  så 
jeg  hoppede  ud  i  den  isnende  kulde  og  løb  mod  det 
fjerne  lys  med  hele  min  energi.  Efter  hvad  der  virkede 
som  timer  kom  jeg  til  en  lille  gård  og  bankede  ængste- 
lig på  døren.  Ingen  svarede.  Der  var  ingen  hjemme! 

Kraftigt  rystende  og  ikke  længere  i  stand  til  at  mærke 
mine  næsten  frostne  tæer,  fingre  og  ører  løb  jeg  hur- 
tigt mod  det  eneste  andet  hus  i  området.  Det  var  kun 
lidt  ned  af  vejen.  Til  min  ærgrelse  gik  det  op  for  mig  at 
dette  hus  var  det  eneste  jeg  ikke  ønskede  at  besøge  - 
det  var  den  „uretfærdige  dommers"  hjem.  Men  jeg  var 
så  desperat  af  kulde,  at  jeg  blev  tvunget  til  at  glemme 
min  stolthed  og  banke  på  døren.  Da  døren  åbnedes 
hilste  den  strengt  udseende  mand,  jeg  tidligere  havde 
skældt  ud  og  kritiseret,  på  mig. 

På  en  eller  anden  måde  fik  jeg  forklaret  min  situati- 
on, uden  rigtigt  at  vide  hvad  jeg  skulle  forvente  som 
svar.  Men  uden  tøven  rakte  denne  fine  mand  ud  efter 
to  frakker,  en  til  ham  og  en  til  mig.  Mens  jeg  sad  i  hans 
hjems  varme,  gik  han  ud  i  kulden  for  at  hente  sin  trak- 
tor, en  kæde  og  en  dunk  benzin.  Vi  kørte  med  trakto- 
ren ud  i  snestormen,  pløjende  gennem  snedrive  efter 
snedrive,  til  min  forladte  vogn.  Ved  traktorens  hjælp 
trak  han  vognen  tilbage  på  vejen  i  løbet  af  minutter, 
hældte  benzin  på  og  sendte  mig  varm  og  sikker  på  vej 
hjem. 

I  dagene  der  fulgte  tænkte  jeg  tit  på  begivenheder- 
nes ironi,  der  så  pludseligt  og  uventet  havde  ydmyget 
mig.  En  stor  mand  gav  en  vidunderlig  lektie  til  en 
dreng  der  ikke  fortjente  noget  denne  kolde  vinteraften. 
Jeg  ved  at  det  ikke  var  let  for  ham  at  forlade  sit  hjems 
varme  for  at  gå  ud  i  stormen  (især  for  at  hjælpe  nogen 
så  tankeløs  og  uvenlig  som  jeg  havde  været),  men  jeg 
havde  brug  for  hjælp  og  han  kom  villigt  for  at  hjælpe 
mig.  Hans  eksempel  og  påvirkningen  fra  andre  gode 
præstedømmeledere  fik  mig  til  sidst  til  at  ændre  mit  liv 
og  følge  en  kurs,  der  førte  til  en  mission  og  et  tempel- 
ægteskab. Jeg  vil  altid  være  taknemmelig.  □ 

